2. ลักษณะการประกอบธุรกิจ

2.1 ประวัติความเป็นมา

  บริษัทฯ ได้จดทะเบียนจัดตั้งขึ้นเมื่อวันที่ 5 มกราคม 2537 ในชื่อของ บริษัท นครไทยสตริปมิล
  จำกัด โดยครอบครัวหอรุ่งเรือง และได้รับการสนับสนุนเงินกู้จากกลุ่มธนาคารไทย บริษัทฯ
  เริ่มทำการก่อสร้างโรงงานในปี 2538 ต่อมา ในปี 2539 บริษัทฯ
  รับอนุญาตจากตลาดหลักทรัพย์แห่งประเทศไทย
  ให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยเสนอขายหุ้นสามัญเพิ่มทุนต่อประชาชนทั่วไปครั้งแรกในราคาเสนอขายหุ้นละ 16 บาท
  มูลค่าที่ตราไว้หุ้นละ 10 บาท

  บริษัทฯ ดำเนินการก่อสร้างโรงงานผลิตเหล็กแผ่นรีดร้อนจนเสร็จสมบูรณ์ในปี 2540
  และได้เริ่มการทดสอบการผลิตในเดือนตุลาคมปีเดียวกัน ในช่วงระยะเวลาการดำเนินการผลิต
  บริษัทได้ผลิตเหล็กแผ่นรีดร้อนชนิดม้วนจำนวน 207,129 ตัน
  ต่อมาเมื่อประเทศไทยประสบวิกฤตการณ์ทางการเงินในปี 2541
  ส่งผลให้บริษัทประสบปัญหาทางด้านการเงินด้วยเช่นกัน
  และไม่สามารถหาแหล่งทุนจากภายในประเทศได้ตามแผนที่วางไว้ บริษัทฯ
  จึงต้องชะลอการก่อสร้างโครงการผลิตเหล็กพรุนและโครงการผลิตผลิตภัณฑ์ต่อเนื่อง

  ดังนั้น บริษัทฯ จึงได้ระดมทุนโดยการออกตราสารหนี้ในประเทศสหรัฐอเมริกา
  เพื่อนำมาเป็นทุนหมุนเวียน และใช้ในการก่อสร้างโรงงานผลิตผลิตภัณฑ์ต่อเนื่องให้แล้วเสร็จ
  เมื่อวันที่ 12 มีนาคม 2541 บริษัทฯ สามารถระดมทุนจากการออกตราสารได้เป็นมูลค่า 505.63
  ล้านเหรียญสหรัฐ ภายใต้เงื่อนไขว่า บริษัทฯ
  จะต้องได้รับความช่วยเหลือในด้านการบริหารงานจาก บริษัท Steel Dynamic Inc.
  (“SDI”) ซึ่งเป็นเจ้าของโรงงานผลิตเหล็กแผ่นขนาดย่อม (Mini-mill)
  ชั้นนำในประเทศสหรัฐอเมริกา

  ต่อมาในปี 2541 ราคาของเหล็กแผ่นรีดร้อนในตลาดโลกลดลงอย่างมาก จากราคาตันละ 340
  เหรียญสหรัฐ เหลือเพียงตันละ 200 เหรียญสหรัฐ SDI จึงได้ขอยกเลิกสัญญาการบริหารงาน
  ส่งผลให้การเบิกเงินของบริษัทฯมีข้อจำกัดอย่างมากตามข้อกำหนดของสัญญา
  ส่งผลให้การก่อสร้างโรงงานต่อให้เสร็จสมบูรณ์หยุดชะงักลง และบริษัทฯได้หยุดการผลิตตั้งแต่ต้นปี
  2542

  การหยุดดำเนินการผลิตส่งผลให้บริษัทฯ
  มีกระแสเงินสดจากการดำเนินงานติดลบเป็นจำนวนมากกว่าที่คาดการณ์ไว้
  บริษัทฯจึงประสบปัญหาสภาพคล่องตั้งแต่เดือนธันวาคม 2541 ทำให้บริษัทฯ
  ไม่สามารถชำระหนี้สินจำนวนมากได้ตามกำหนด

  บริษัทฯ
  จึงได้เข้าสู่กระบวนการปรับโครงสร้างหนี้ภายใต้การดูแลของคณะกรรมการเพื่อส่งเสริมการปรับปรุงโครงสร้างหนี้
  (คปน.) ตั้งแต่ปี 2542 ในเดือนเมษายน ปี 2543 บริษัทฯ
  ได้เข้าสู่กระบวนการฟื้นฟูกิจการตามพระราชบัญญัติล้มละลาย

  เมื่อวันที่ 27-29 ตุลาคม 2546
  บริษัทสามารถดำเนินการระดมทุนซึ่งเป็นขั้นตอนสำคัญขั้นตอนหนึ่งตามแผนฟื้นฟูกิจการที่ได้รับอนุมัติ
  โดยเสนอขายหุ้นเพิ่มทุนให้แก่ประชาชนทั่วไป จำนวน 1,800,000,000 หุ้น มูลค่าที่ตราไว้หุ้นละ
  8.25 บาท ราคาเสนอขายหุ้นละ 2.20 บาท
  รวมถึงการแปลงหนี้เป็นทุนของเจ้าหนี้ตามแผนฟื้นฟูกิจการ
  จึงทำให้บริษัทมีทุนชำระแล้วทั้งสิ้นจำนวน 74,137,788,788.25 จำนวนหุ้นสามัญเท่ากับ
  8,986,398,641 หุ้น

  การเปลี่ยนแปลงและพัฒนาการที่สำคัญ

  2544

  2 มีนาคม ศาลมีคำสั่งแต่งตั้งให้ บริษัท มหาราช แพลนเนอร์ จำกัด เป็นผู้ทำแผนคนใหม่

  20 มิถุนายน เจ้าหนี้มีมติยอมรับแผนฟื้นฟูกิจการ เมื่อที่ประชุมเจ้าหนี้ยอมรับแผนฟื้นฟูกิจการ
  ศาลได้กำหนดวันพิจารณาแผนในวันที่ 25 กรกฎาคม 2544

  25 กรกฎาคม ศาลมีคำสั่งให้เลื่อนการพิจารณาเรื่องแผนออกไปเป็นวันที่ 22 สิงหาคม 2544
  เนื่องจากมีเจ้าหนี้บางรายที่ลงมติไม่ยอมรับแผน

  เจ้าหนี้รายหนึ่งคัดค้านแผนโดยยกประเด็นว่า แผนขัดกับรัฐธรรมนูญ
  โดยมีข้อคัดค้านว่าแผนที่จัดทำขึ้นตามกฎหมายล้มละลายขัดต่อสิทธิขั้นพื้นฐานตามที่กำหนดไว้ในรัฐธรรมนูญ
  ศาลล้มละลายจึงได้ยื่นเรื่องไปให้ศาลรัฐธรรมนูญตีความ
  ในที่สุดเจ้าหนี้รายนั้นได้ถอนคำคัดค้านออกไป

  2545

  เดือนเมษายน อเมริกัน แอพเพรซเซิล ซึ่งเป็นผู้ประเมินอิสระได้ทำการประเมินมูลค่าทรัพย์สิน
  ของกิจการ ผลการประเมินแสดงให้เห็นว่าทรัพย์สินของบริษัทมิได้มีการด้อยค่าดังที่เคยได้รับรู้ไว้

  เดือนกรกฎาคม เจ้าพนักงานพิทักษ์ทรัพย์ ได้ส่งแผนฟื้นฟูกิจการฉบับแก้ไขให้แก่เจ้าหนี้

  เดือนตุลาคม บริษัทได้นำส่งแบบแสดงรายการภาษีเงินได้ฉบับปรับปรุงใหม่ตั้งแต่ปี 2541 ถึง ปี
  2544 ให้แก่กรมสรรพากร
  และได้นำส่งรายงานรายได้ฉบับปรับปรุงใหม่สำหรับระยะเวลาเดียวกันให้แก่คณะกรรมการส่งเสริมการลงทุน
  โดยได้จัดประเภทรายได้ของโครงการแผ่นเหล็กรีดร้อน (“CSP”) ประจำปี 2541
  เป็นรายได้ของธุรกิจที่ไม่ได้รับการส่งเสริม เนื่องจากในระหว่างปี 2541 โครงการ CSP
  อยู่ระหว่างการทดสอบการทำงานของเครื่องจักรและทดลองผลิต

  เดือนธันวาคม บมจ. เอ็น.ที.เอส. สตีล กรุ๊ป ได้ตกลงเข้าควบรวมกิจการกับ
  บริษัทในกลุ่มปูนซิเมนต์ไทย โดยลดสัดส่วนการถือหุ้นในบริษัทฯ จากร้อยละ 31.31 เป็นร้อยละ
  8.14 จำนวนหุ้นที่ลดลงได้ถูกโอนชำระหนี้ให้แก่เจ้าหนี้ของบมจ.เอ็นที.เอส. สตีลกรุ๊ป

  11 ธันวาคม ศาลล้มละลายมีคำสั่งเห็นชอบแผนฟื้นฟูกิจการฉบับแก้ไข

  2546

  21 มกราคม บริษัทฯ ลงนามในบันทึกความเข้าใจกับบรรษัทบริหารสินทรัพย์ไทย (“TAMC”)
  และบริษัท สยามเหล็กรีดเย็นครบวงจร จำกัด (มหาชน) (“SICOS”)
  ที่จะพิจารณาความเป็นไปได้ในการควบรวมกิจการกับ SICOS
  เป็นที่เข้าใจว่าบันทึกความเข้าใจดังกล่าวเกิดขึ้นเนื่องมาจากนโยบายของรัฐบาลไทยในการส่งเสริมการควบรวมกิจการของอุตสาหกรรมเหล็กเพื่อปรับโครงสร้างอุตสาหกรรมเหล็กภายในประเทศ
  บรรษัทบริหารสินทรัพย์ไทยได้แต่งตั้งบริษัทที่ปรึกษาในการศึกษาความเป็นไปได้ในการควบรวมกิจการ

  7 มิถุนายน บริษัทฯลงนามในบันทึกความเข้าใจอีกหนึ่งฉบับ กับบรรษัทบริหารสินทรัพย์ไทย
  (“TAMC”) และบริษัท สยามเหล็กรีดเย็นครบวงจร จำกัด (มหาชน) (“SICOS”)
  ที่จะพิจารณาความเป็นไปได้ในการควบรวมกิจการกับ SICOS
  เป็นที่เข้าใจว่าบันทึกความเข้าใจเป็นเพียงการร่วมพิจารณาข้อเสนอ
  และไม่ได้มีผลผูกพันทางกฎหมายใดแก่บริษัทฯ

  26 กันยายน ศาลล้มละลายกลางมีคำสั่งอนุญาตให้ผู้บริหารแผนดำเนินการจดทะเบียนลดทุนจำนวน
  1และเพิ่มทุนของบริษัทต่อกระทรวงพาณิชย์
  เพื่อให้สอดคล้องกับการปรับโครงสร้างหนี้ตามแนวทางการฟื้นฟูกิจการ

  ตุลาคม เมื่อวันที่ 9 ตุลาคม 2546 บริษัทได้ดำเนินการจดทะเบียนลดทุน จาก 8,600,000,000
  บาท เป็น 7,186,398,640 บาท และ เมื่อวันที่ 10 ตุลาคม 2546 บริษัทได้จดทะเบียนเพิ่มทุน
  จาก 7,186,398,640 บาท เป็น 128,157,480,290 บาท

  เมื่อวันที่ 31 ตุลาคม 2546 บริษัทได้มีการจดทะเบียนเปลี่ยนแปลงทุนชำระแล้ว
  โดยจากการแปลงหนี้เป็นทุนของเจ้าหนี้ตามแผนฟื้นฟูกิจการของบริษัท จากเดิม 7,186,398,640
  บาท เป็น 71,863,986,410 บาท และออกใบสำคัญแสดงสิทธิให้แก่ผู้ถือหุ้นเดิม จำนวน
  3,233,879,388 หน่วย

  พฤศจิกายน เมื่อวันที่ 4 พฤศจิกายน 2546
  บริษัทได้จดทะเบียนลดทุนโดยลดมูลค่าที่ตราไว้ของหุ้นของบริษัทจากมูลค่าหุ้นละ 10
  บาทเป็นมูลค่าหุ้นละ 8.25 บาท โดยลดทุนจดทะเบียนจากจำนวน 128,157,480,290 บาท
  เป็น 105,729,921,239.25 บาท และมีทุนชำระแล้วเป็น 59,287,788,788.25 บาท และ
  เมื่อวันที่ 6 พฤศจิกายน บริษัทได้จดทะเบียนเพิ่มทุนชำระจำนวน 14,850,000,000 บาท
  จากทุนชำระแล้ว 59,287,788,788.25 บาท เป็นทุนชำระแล้วจำนวน 74,137,788,788.25
  บาท แบ่งออกเป็นหุ้นสามัญจำนวน 8,986,398,641 หุ้น และเปลี่ยนแปลงอำนาจกรรมการคือ
  นายสวัสดิ์ หอรุ่งเรือง ลงลายมือชื่อร่วมกับนายชาญ บูลกุล หรือนายอนุตร จาติกวณิช
  หรือนายเคอรี่ ฮิลล์ หรือนายอบีนาช มาจี้ รวมเป็นสองคนและประทับตราสำคัญของบริษัท

  เมื่อวันที่ 18 พฤศจิกายน 2546
  ตลาดหลักทรัพย์แห่งประเทศไทยได้อนุญาตให้เปิดซื้อขายหลักทรัพย์ของบริษัทในหมวด REHABCO

  ธันวาคม บริษัทได้ทดสอบเครื่องจักรทั้งระบบและได้เริ่มทดลองการผลิตจริงในขั้นแรกโดยรวม
  และสามารถผลิตเหล็กแผ่นรีดร้อนม้วนแรกจากเหล็กแท่งแบนได้สำเร็จในวันที่ 13 ธันวาคม 2546
  และเมื่อวันที่ 18 ธันวาคม
  ของปีเดียวกันบริษัทประสบความสำเร็จในการทดสอบการผลิตทั้งกระบวนการโดยต่อเนื่อง
  เริ่มจากการหลอมเศษเหล็ก การหล่อแท่งเหล็ก
  จนถึงกระบวนการรีดเหล็กอย่างต่อเนื่องจนได้เหล็กแผ่นรีดร้อน

  2.2 การประกอบธุรกิจ

  ภาพรวมการประกอบธุรกิจ ณ วันที่ 31 ธันวาคม 2546

[TABLE]

บริษัทฯ เป็นผู้ผลิตเหล็กแผ่นรีดร้อนและผลิตภัณฑ์ที่ต่อเนื่อง บริษัทฯ ถือหุ้นทางตรง ในสัดส่วนร้อยละ
100 ในบริษัท เอ็นเอสเอ็ม สตีล จำกัด (“NSM Cayman”) และ NSM Cayman
ถือหุ้นในสัดส่วนร้อยละ 100 ในบริษัท เอ็นเอสเอ็ม (เดลาแวร์) อิงค์. (“NSM Delaware”)
ทั้งสองบริษัทนี้จดทะเบียนจัดตั้งขึ้นนอกประเทศไทย NSM Cayman
จัดตั้งขึ้นโดยมีวัตถุประสงค์เพียงอย่างเดียวคือเพื่อระดมทุนให้กับบริษัทฯ โดยการออกตราสาร
อันประกอบด้วยตราสารชั้นต้นมีจำนองครบกำหนดไถ่ถอนในปี 2549
ตราสารชั้นต้นลำดับรองมีจำนองครบกำหนดไถ่ถอนในปี 2551 และหุ้นกู้ลำดับรองมีจำนอง
ครบกำหนดไถ่ถอนในปี 2552 โดย NSM Delaware เป็นผู้ออกตราสารในฐานะตัวแทนของ NSM
Cayman บริษัทฯ เป็นผู้ค้ำประกันตราสารทั้งหมดโดยไม่มีเงื่อนไขและเพิกถอนไม่ได้ บริษัทฯ
ย่อยทั้งสองนี้ไม่มีรายได้แต่อย่างใดเนื่องจากมิได้ประกอบการและดำเนินธุรกิจ ปัจจุบัน บริษัทฯ
อยู่ระหว่างการชำระบัญชีบริษัทย่อยทั้ง 2 บริษัทอย่างเป็นทางการ

  2.3 โครงสร้างรายได้

  โรงงานผลิตเหล็กของบริษัทฯ หยุดดำเนินการผลิตมาตั้งแต่ปี 2541
  และได้เริ่มทดสอบการผลิตในกลางเดือนธันวาคม 2546 จึงยังไม่มีการจำหน่ายสินค้าเหล็กแผ่น
  อย่างไรก็ตาม บริษัทฯ ยังมีรายได้จากการจำหน่ายสินค้าส่วนเกินจึงทำให้มีรายได้เกิดขึ้น ดังนี้

+-----------------------+---------+-----+-------+-----+-------+-----+
|                       | 2546    |     | 2545  |     | 2544  |     |
+-----------------------+---------+-----+-------+-----+-------+-----+
|                       | ล้านบาท  | %   | ล     | %   | ล     | %   |
|                       |         |     | ้านบาท |     | ้านบาท |     |
+-----------------------+---------+-----+-------+-----+-------+-----+
| ยอดขาย ⁽¹⁾            | 0       | 0   | 6.53  | 0   | 0     | 0   |
|                       |         |     |       | .11 |       |     |
| เหล็กแผ่นรีดร้อน (HRC)    | 29.40   | 1   | 52.45 |     | 1     | 75  |
|                       |         | .61 |       | 0   | 37.59 | .68 |
| สินค้าคงเหลือและวัตถุดิบ    |         |     |       | .86 |       |     |
+-----------------------+---------+-----+-------+-----+-------+-----+
| รายได้ดอกเบี้ย           |         |     | 1.74  | 0   | 7.10  | 3   |
|                       |         |     |       | .03 |       | .90 |
+-----------------------+---------+-----+-------+-----+-------+-----+
| รายได้อื่น               | 882.55  | 48  | 5,4   | 89  | 0     | 0   |
|                       |         | .45 | 65.26 | .13 |       |     |
| กำไรจากการกลับบัญชีขาดทุน | 842.08  |     |       |     | 0     | 0   |
| จากการด้อยค่าของสินทรัพย์  |         | 46  | 5     | 8   |       |     |
|                       | 67.65   | .23 | 02.30 | .19 | 0     | 0   |
| กำไรจากอัตราแลกเปลี่ยน   |         |     |       |     |       |     |
|                       |         | 3   | 1     | 1   | 37.12 | 20  |
| กำไรจากการ            |         | .71 | 01.37 | .65 |       | .42 |
| ปรับโครงสร้างหนี้-ของลูกหนี้ |         |     |       |     |       |     |
|                       |         |     | 2.06  | 0   |       |     |
| รายได้อื่น ๆ             |         |     |       | .03 |       |     |
+-----------------------+---------+-----+-------+-----+-------+-----+
| รวม                   | 1       | 100 | 6,1   | 100 | 1     | 100 |
|                       | ,821.68 | .00 | 31.71 | .00 | 81.81 | .00 |
+-----------------------+---------+-----+-------+-----+-------+-----+

หมายเหตุ รายได้จากการขายของบริษัทส่วนใหญ่มาจากการขายสินค้าคงคลังและวัตถุดิบ ตั้งแต่ปี
2543

  2.4 เป้าหมายการดำเนินธุรกิจ

  เป้าหมายแรกของบริษัทฯคือ
  ความสำเร็จในการกลับมาเริ่มการผลิตอีกครั้งหนึ่งภายหลังที่บริษัทฯประสบความสำเร็จในการระดมทุนให้เพียงพอในครั้งนี้

  เป้าหมายต่อไปของบริษัทฯคือ
  การเป็นหนึ่งในผู้ผลิตเหล็กแผ่นที่มีคุณภาพสูงและต้นทุนต่ำรวมถึงการเป็นผู้ผลิตผลิตภัณฑ์ต่อเนื่องเฉพาะด้าน
  เช่น เหล็กแผ่นรีดร้อน เหล็กแผ่นเคลือบสังกะสีแบบจุ่มร้อน และผลิตภัณฑ์มูลค่าเพิ่มอื่น ๆ

  เป้าหมายในระยะกลางถึงระยะยาวของบริษัทฯจะค่อย ๆ
  เพิ่มการผลิตผลิตภัณฑ์ต่อเนื่องเฉพาะด้าน ซึ่งมีมูลค่าเพิ่มสูงขึ้น และลดสัดส่วนการผลิตสินค้าพื้นฐาน
  (Commodity) ที่มีความผันผวนของราคาค่อนข้างมาก เพื่อให้รายได้ของบริษัทฯ มีเสถียรภาพ
  และเพิ่มความสามารถในการทำกำไรแก่กิจการ

  ภายใต้ความสำเร็จของการปรับโครงสร้างหนี้ของบริษัทฯ
  และดำเนินการเตรียมโรงงานและเครื่องจักรเพื่อดำเนินการผลิตใหม่แล้วเสร็จ
  บริษัทฯมีเป้าหมายการขาย (อ่านรายละเอียดได้ในหน้า 14 แผนการขายของบริษัทฯ)
  ในปีแรกของการจำหน่ายเหล็กแผ่นรีดร้อน
  และเหล็กแผ่นรีดร้อนที่ผ่านการปรับสภาพผิวในจำนวนประมาณ 315,465 ตัน
  และในปีที่สองบริษัทฯจะเริ่มการผลิตและจำหน่ายผลิตภัณฑ์เหล็กแผ่นเคลือบเป็นจำนวน 97,467
  ตันคิดเป็นสัดส่วนประมาณร้อยละ 11 ของปริมาณการขายทั้งหมด 887,981 ตัน และในปีที่สาม
  บริษัทฯจะเพิ่มการผลิตและจำหน่ายผลิตภัณฑ์เหล็กแผ่นเคลือบ เป็นจำนวน 428,600
  ตันคิดเป็นสัดส่วนประมาณร้อยละ 40 ของปริมาณการขายทั้งหมด 1,074,858 ตัน

2.5 การประกอบธุรกิจของบริษัทฯ

  2.5.1 ผลิตภัณฑ์ของบริษัทฯ

  ผลิตภัณฑ์หลักของบริษัทฯจะประกอบด้วย เหล็กแผ่นทรงแบนรีดร้อนและผลิตภัณฑ์ต่อเนื่อง
  ซึ่งในปีแรกบริษัทฯวางแผนที่จะผลิตผลิตภัณฑ์ต่อไปนี้

1.  เหล็กแผ่นรีดร้อนชนิดม้วน (Hot Rolled Coil)

2.  เหล็กแผ่นรีดร้อนปรับสภาพผิวแล้วชนิดม้วน (Temper Hot Rolled Coil)

3.  เหล็กแผ่นรีดร้อนล้างผิวและเคลือบน้ำมัน (Hot Rolled Pickled and Oiled Product)

  ในปี 2541 บริษัทฯได้ทำการผลิตเหล็กแผ่นทรงแบนรีดร้อนชนิดม้วนที่มีขนาดความกว้างตั้งแต่
  1,100 มิลลิเมตร ถึง 1,540 มิลลิเมตร และความหนา 1.2 มิลลิเมตร ถึง 12.70 มิลลิเมตร

  หากโรงงานผลิตผลิตภัณฑ์ต่อเนื่องได้ติดตั้งเครื่องจักรซึ่งคาดว่าจะแล้วเสร็จในปีที่ 2 บริษัทฯ
  จะสามารถผลิตสินค้ากลุ่มใหญ่ ๆ เพิ่มเติมจากปีที่ 1 ดังต่อไปนี้

1.  เหล็กแผ่นเคลือบสังกะสีโดยวิธีการจุ่มร้อนและอบร้อน (Galvanneal Sheet)

2.  เหล็กแผ่นรีดร้อนเคลือบสังกะสี (Galvanised Hot Roll)

3.  เหล็กแผ่นรีดเย็นเคลือบสังกะสี (Galvanised Cold Roll)

  โดยผลิตภัณฑ์ของบริษัทฯมีการนำไปใช้ในอุตสาหกรรมต่อเนื่องต่าง ๆ ดังต่อไปนี้

+------------------------------------------+---------------------------+
|                                          | การนำไปใช้                 |
+------------------------------------------+---------------------------+
| เหล็กแผ่นรีดร้อนชนิดม้วน                       | ท่อเครื่องกล ท่อไฟฟ้า ท่อน้ำ     |
| (Hot-Rolled Coil)                        | การก่อสร้าง เหล็กตัวซี         |
|                                          | ห้างที่ใช้ในการก่อสร้าง เสาไฟฟ้า |
|                                          | ท่อแก๊ส                     |
+------------------------------------------+---------------------------+
| เหล็กแผ่นรีดร้อนปรับสภาพผิว                    | เครื่องมือการเกษตร           |
|                                          | การก่อสร้างทั่วไป             |
| (Tempered Hot Roll)                      | แผ่นเหล็กโครงสร้าง ถังแก๊ส     |
+------------------------------------------+---------------------------+
| ล้างผิวเคลือบน้ำมัน                           | คัสซีรถ ล้อรถ คอมเพรสเซอร์    |
|                                          | โครงตู้เย็น โครงตู้ไมโครเวฟ    |
| (Pickled & Oiled)                        |                           |
+------------------------------------------+---------------------------+
| เคลือบสังกะสีแบบจุ่มร้อนและอบร้อน * (Galvanneal | ตัวถังรถ อุปกรณ์และตัวฐาน      |
| Sheets)                                  |                           |
+------------------------------------------+---------------------------+
| เหล็กแผ่นรีดร้อนเคลือบสังกะสี * (Galvanised Hot | การก่อสร้าง บ้านโครงสร้างเหล็ก |
| Roll)                                    | แผนกั้นทางรถไฟ หลังคา รั้ว     |
|                                          | กำแพง                     |
+------------------------------------------+---------------------------+
| เหล็กแผ่นรีดเย็นเคลือบสังกะสี (Galvanised Cold  | หลังคา กำแพง เฟอร์นิเจอร์     |
| roll)                                    | กล่องคอมพิวเตอร์             |
|                                          | โครงนอกตู้ไมโครเวฟ          |
+------------------------------------------+---------------------------+

  หมายเหตุ * ปัจจุบันในประเทศไทยไม่มีผู้ผลิตผลิตภัณฑ์เหล่านี้

สิทธิประโยชน์จากการส่งเสริมการลงทุน

  ข้อมูลที่เกี่ยวข้องกับบัตรส่งเสริมการลงทุนของบริษัทฯ สามารถสรุปได้ดังนี้

  ---------------- -------------------- ------------------ ----------------
  เลขที่บัตรส่งเสริม    สัดส่วนการถือหุ้นไทย :    ระยะเวลา           กำหนดการเริ่มผลิต
                   ต่างชาติ               การนำเข้าเครื่องจักร   

  เลขที่ 1830/2538   51:49                27 พฤษภาคม 2547    ภายใน 27
  สำหรับโครงการ                                             พฤศจิกายน 2547
  (CSP)                                                    

  เลขที่ 1277/2540   51:49                24 เมษายน 2547     ภายใน 24 ตุลาคม
  สำหรับโครงการ                                             2547
  (DRI)                                                    

  เลขที่ 1114/2541   51:49                13 มีนาคม 2547      ภายใน 13 กันยายน
  สำหรับโครงการ                                             2547
  (PGL)                                                    
  ---------------- -------------------- ------------------ ----------------

  คณะกรรมการส่งเสริมการลงทุนแห่งประเทศไทย (BOI)
  ได้ให้สิทธิบัตรส่งเสริมการลงทุนแก่บริษัทฯในโครงการผลิตเหล็กแผ่นชนิดม้วน (สิทธิบัตรโครงการ
  CSP) โครงการผลิตเหล็กพรุน (โครงการ DRI)
  และโครงการผลิตเหล็กแผ่นรีดเย็นและเหล็กเคลือบ (โครงการ PGL)
  สิทธิบัตรนื้ให้สิทธิประโยชน์ในด้านการยกเว้นภาษีนำเข้าเครื่องจักร
  และยกเว้นภาษีเงินได้นิติบุคคลจากกำไรสุทธิที่ได้จากโครงการที่ได้สิทธิบัตรเป็นระยะเวลา 8 ปี
  นับจากวันที่โครงการมียอดขาย

  2.5.2 การตลาด

กลยุทธ์ด้านผลิตภัณฑ์

  เหล็กที่ใช้ในประเทศไทยมาจากการนำเข้าในปริมาณสูง
  จึงเป็นโอกาสอันดีของบริษัทฯที่จะนำเสนอสินค้าคุณภาพดีให้แก่ลูกค้าในประเทศเพื่อทดแทนการนำเข้า
  ตลาดในประเทศจึงเป็นตลาดที่มีมูลค่ามหาศาลและจะช่วยสนับสนุนการเติบโตของบริษัทฯ

  ในการกลับมาดำเนินการผลิต
  บริษัทฯมีแผนที่จะเปลี่ยนสัดส่วนการผลิตและจัดจำหน่ายจากสินค้าพื้นฐาน (Commodity)
  มาเป็นผลิตภัณฑ์ที่มีมูลค่าเพิ่มอันจะทำให้ยอดขายของบริษัทฯมีเสถียรภาพมากขึ้นและมีกำไรสูงขึ้น

  โดย บริษัทฯ มีแผนที่จะปรับปรุงกลยุทธ์ด้านผลิตภัณฑ์ดังนี้

1.  มุ่งเน้นไปที่การผลิตเหล็กแผ่นรีดร้อนชนิดที่อยู่ในความต้องการของตลาดในช่วงที่โรงงานเริ่มทำการผลิตอีกครั้งหนึ่ง

2.  มุ่งเน้นการผลิตเหล็กแผ่นรีดร้อนแบบบาง (Light Gauge) ที่มีความหนาระหว่าง 1.5 -3.0
    มิลลิเมตร

3.  ปรับปรุงเครื่องจักรในส่วนของ ปรับสภาพผิว (Skin Pass) เพื่อเพิ่มผลผลิต

4.  เจาะตลาดผลิตภัณฑ์เหล็กล้างผิวเคลือบน้ำมัน (Pickled & Oil)
    ที่ใช้ในอุตสาหกรรมผลิตรถยนต์

5.  เจาะตลาดผลิตภัณฑ์เหล็กแผ่นรีดร้อนและรีดเย็น

6.  ปรับปรุงสัดส่วนการผลิต โดยเพิ่มการผลิตผลิตภัณฑ์มูลค่าเพิ่มให้มากขึ้น เช่น High Strength
    Low Alloy, Pickled & Oiled Sheet เหล็กแผ่นรีดเย็นเคลือบสังกะสีแบบจุ่มร้อน
    (CRG) เหล็กแผ่นรีดเย็นเคลือบสังกะสีแบบจุ่มร้อนและอบร้อน (CGA) เป็นต้น

กลยุทธ์ด้านราคา

(1) จำหน่ายผลิตภัณฑ์เหล็กแผ่นชนิดธรรมดา (Standard Gauge)
    ในราคาที่แข่งขันได้เพื่อให้ได้ส่วนแบ่งตลาดจากสินค้านำเข้าและผู้ผลิตในประเทศรายอื่น ๆ

(2) บริษัทฯสามารถผลิตเหล็กแผ่นที่มีขนาดบาง (ความหนา 1-15 มิลลิเมตร กว้าง 1.1-1.6
    เมตร) เหล็กแผ่นที่ยิ่งมีขนาดบางยิ่งสามารถตั้งราคาได้สูง

(3) บริษัทฯมีเทคโนโลยีการผลิตที่ทันสมัยที่ทำให้มีต้นทุนต่ำและยังสามารถผลิตสินค้าเพิ่มมูลค่าได้

กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทฯ สามารถแบ่งได้เป็น 3 กลุ่ม ดังนี้

1)  ศูนย์บริการตัดเหล็ก (Steel Service Centre)
    คือผู้ที่ซื้อเหล็กรีดร้อนและรีดเย็นแล้วนำมาตัดออกเป็นขนาดต่าง ๆ
    หรือขึ้นรูปเป็นเหล็กรูปแบบต่าง ๆ เพื่อจำหน่ายให้กับผู้ใช้อีกทอดหนึ่ง
    ปัจจุบันในประเทศไทยมีศูนย์บริการตัดเหล็กประมาณ 15 ราย ซึ่งมีปริมาณการผลิตประมาณ
    1.26 ล้านตันต่อปี

2)  ผู้ผลิตท่อเหล็ก (Pipe Maker) ได้แก่ โรงงานผลิตท่อเหล็กขนาดต่าง ๆ เพื่อใช้ในงานท่อ
    ต่าง ๆ รวมทั้งผลิตส่งออกไปขายต่างประเทศ ปัจจุบันประเทศไทยมีผู้ผลิตท่อเหล็กประมาณ 30
    ราย โดยมีกำลังการผลิตประมาณ 1.85 ล้านตันต่อปี

3)  ผู้ใช้โดยตรงอื่น ๆ (Direct user) เช่น ผู้ผลิตชิ้นส่วนรถยนต์
    และเครื่องใช้ไฟฟ้าซึ่งมีปริมาณความต้องการประมาณ 455,000 ตันต่อปี

  หมายเหตุ:
  ตัวเลขความต้องการของลูกค้าแต่ละประเภทเป็นข้อมูลของสถาบันเหล็กและเหล็กกล้าแห่งประเทศไทย
  (ISIT)

  เมื่อเริ่มดำเนินการผลิตใหม่ บริษัทฯมีนโยบายจะกระจายการผลิตภัณฑ์ให้คลอบคลุมฐานลูกค้าทั้ง 3
  กลุ่มดังกล่าว ตามความต้องการของลูกค้าแต่ละกลุ่ม ทั้งนี้ในระยะเริ่มแรกของการผลิต
  บริษัทฯอาจจะต้องพึ่งพาลูกค้ารายใหญ่ที่มีคำสั่งซื้อในปริมาณสูงเพื่อการผลิตอย่างต่อเนื่อง
  แต่เมื่อบริษัทฯดำเนินธุรกิจอย่างต่อเนื่องและขยายการผลิตไปสู่ผลิตภัณฑ์ต่อเนื่องแล้ว
  บริษัทฯจะสามารถขยายฐานลูกค้าเพิ่มขึ้นและไม่มีการพึ่งพาลูกค้ารายใดรายหนึ่ง

ช่องทางการจัดจำหน่าย

  สำหรับการขายในประเทศบริษัทฯจะมีการจัดจำหน่ายสินค้าของบริษัทฯผ่าน 2 ช่องทางดังนี้

1)  การจัดจำหน่ายโดยตรง (Direct Sale)

  บริษัทฯมีแผนที่จะจัดจำหน่ายโดยตรงสำหรับกลุ่มลูกค้าประเภทศูนย์บริการเหล็ก
  ผู้ผลิตท่อเหล็กและผู้ผลิตชิ้นส่วนรถยนต์ และผู้ผลิตเครื่องใช้ไฟฟ้า ซึ่งคาดว่าจะมีสัดส่วนร้อยละ 60
  ของยอดจำหน่ายภายในประเทศ

2)  การจัดจำหน่ายผ่านยี่ปั๊ว (Wholesaler)

  สำหรับกลุ่มลูกค้าอื่น ๆ ซึ่งเป็นลูกค้ารายเล็กและมีจำนวนมาก
  บริษัทฯจะทำการจัดจำหน่ายผ่านยี่ปั๊วให้ทำหน้าที่กระจายผลิตภัณฑ์ไปสู่ลูกค้าดังกล่าวอีกต่อหนึ่ง
  การจัดจำหน่ายผ่านยี่ปั๊วจะทำให้บริษัทฯลดภาระด้านพนักงานขายและค่าใช้จ่ายด้านการตลาด
  นอกจากนี้ยังเป็นการแบ่งภาระความเสี่ยงด้านเครดิตในลูกค้ากลุ่มนี้ให้กับยี่ปั๊วเป็นผู้รับผิดชอบ
  บริษัทฯคาดว่าจะขายผ่านยี่ปั๊วโดยมีสัดส่วนประมาณร้อยละ 40 ของยอดจำหน่ายภายในประเทศ

  สำหรับการส่งออก โดยบริษัทฯคาดว่าจะจัดจำหน่ายผ่านตัวแทนหรือยี่ปั๊วเป็นหลัก ประมาณร้อยละ
  90 ของยอดส่งออก ที่เหลือประมาณร้อยละ 10 จะจัดจำหน่ายโดยตรง

กลยุทธ์การตลาด

1.  ให้ความสำคัญกับลูกค้าทุกราย โดยเฉพาะรายที่มีคำสั่งซื้อในปริมาณที่สูง
    ซึ่งจะทำให้การผลิตเป็นไปอย่างต่อเนื่องไม่สะดุด

2.  นำเสนอผลิตภัณฑ์ใหม่ที่มีการปรับปรุงคุณภาพด้าน Skin Pass ให้กับตลาดในประเทศ
    และแสวงหาความร่วมมือกับศูนย์บริการเหล็กในเครือต่างประเทศ

3.  เจาะตลาดผู้ผลิตชิ้นส่วนรถยนต์และชิ้นส่วนเครื่องปรับอากาศ

4.  มุ่งเน้นไปที่ผลิตภัณฑ์ที่มีมูลค่าสูง

5.  พยายามที่จะเจาะตลาดผลิตภัณฑ์เหล็กล้างผิวเคลือบน้ำมัน (Pickled and Oil)
    สำหรับการผลิตรถยนต์

6.  พยายามเจาะตลาดเหล็กแผ่นรีดร้อนที่ใช้สำหรับการผลิตเหล็กแผ่นรีดเย็น

7.  จัดทำมาตรฐานการผลิตเพื่อเพิ่มความพึงพอใจให้แก่ลูกค้า เช่น ISO 9000 หรือ QS 9000

  2.5.3 ภาวะอุตสาหกรรมเหล็กในปี 2546

ปริมาณการใช้เหล็กทั่วโลก

  จากรายงานของ CRU Monitor Report รายงานว่าปริมาณการใช้เหล็กทั่วโลกในปี 2546
  เท่ากับ 853 ล้านตัน ซึ่งเพิ่มขึ้นจากปี 2545 ประมาณ ร้อยละ 6.5 โดยกลุ่มประเทศเอเซีย
  ใช้เหล็กถึง 362 ล้านตันคิดเป็นร้อยละ 42 ของปริมาณการใช้เหล็กทั่วโลก
  โดยเฉพาะประเทศจีนใช้เหล็กถึง 229 ล้านตันคิดเป็นร้อยละ 63
  ของการใช้เหล็กในกลุ่มประเทศเอเซีย ซึ่งเป็นปริมาณที่เพิ่มขึ้นในอัตราร้อยละ 20-25
  ของแต่ละไตรมาสเมื่อเทียบกับในไตรมาสเดียวกันของปี 2545
  คาดว่าปริมาณการใช้เหล็กของประเทศจีนจะเพิ่มขึ้นอย่างรวดเร็วและ อาจจะถึง250 ล้านตันในปี
  2547 (โปรดดูรายละเอียดในตารางประกอบ)

  ------------------------ --------- --------- ------------- --------- --------- -----------
  ตารางการบริโภคเหล็กทั่วโลก (                                                       
  หน่วย : 000 ตัน)                                                                 

                            ไตรมาส 4  ไตรมาส 4 %             ยอดรวม    ยอดรวม    %

                            ปี 2545   ปี 2546    เปลี่ยนแปลง     ปี 2545    ปี 2546    เปลี่ยนแปลง

  สหรัฐอเมริกา               26,014    25,751    -1.00%        103,010   102,100   -0.90%

  แคนาดา                   4,254     3,938     -7.40%        16,772    15,783    -5.90%

  อเมริกาเหนือ               30,268    29,688    -1.90%        119,782   117,882   -1.6%

  ยุโรป                     34,335    35,483    3.3%          139,524   142,104   1.8%

  ญี่ปุ่น                      17,560    18,018    2.6%          66,518    69,846    5.0%

  จีน                       47,308    65,292    38.0%         181,862   228,764   25.80%

  เกาหลีใต้                  11,116    11,294    1.6%          42,537    44,585    4.80%

  ไต้หวัน                    5,108     5,027     -1.6%         19,069    19,295    1.20%

  เอเซีย                    81,092    99,631    22.90%        309,986   362,490   16.90%

  รัสเซีย                    8,669     8,467     -2.3%         35,483    34,250    -3.5%

  บราซิล                    4,061     4,394     8.20%         15,893    16,458    3.6%

  ประเทศอื่นๆ                54,203    45,391    -16.30%       180,840   180,299   -0.3%

  ยอดรวมทั่วโลก              212,628   223,054   4.90%         801,508   853,483   6.5%
  ------------------------ --------- --------- ------------- --------- --------- -----------

  ที่มา: CRU Monitor Report

  ส่วนในด้านราคาที่เพิ่มขึ้นสูง
  สาเหตุสำคัญมาจากความต้องการที่เพิ่มขึ้นอย่างรวดเร็วตามการฟื้นตัวของเศรษฐกิจในหลายประเทศและวัตถุดิบขาดแคลน
  ผู้ผลิตถูกกล่าวหาเป็นผู้กักตุนวัตถุดิบเพื่อที่จะทำให้ราคาสูงขี้น และเมื่อสิ้นปี 2546
  วิกฤตการณ์นี้ก็เริ่มทวีความรุนแรงมากขึ้น
  เมื่อผู้ซื้อเริ่มแย่งกันซื้อวัตถุดิบเพราะเกรงว่าราคาจะขยับสูงขึ้นอีก
  และโรงงานผลิตเหล็กหลายโรงก็เริ่มขยับราคาขึ้นตามอันเนื่องมาจากสาเหตุดังกล่าวข้างต้น

  จากปริมาณการผลิตเหล็กขั้นต้นของทั่วโลกถึง 945 ล้านตัน
  ทำให้เกิดการขาดแคลนวัตถุดิบอย่างรุนแรงอย่างดี
  โดยเฉพาะอย่างยิ่งการที่ประเทศจีนสามารถผลิตเหล็กถึง 220 ล้านตัน หรือในอัตราร้อยละ
  21.2 ในปี 2546
  ทำให้ราคาวัตถุดิบในการผลิตเหล็กมีราคาสูงขึ้นโดยเฉพาะราคาเศษเหล็กปรับสูงขึ้นเป็นประวัติการณ์

  ความต้องการเหล็กแผ่นที่เพิ่มสูงขึ้นในหลายๆ ประเทศอาทิ จีน กลุ่มประเทศในทวีปเอเซีย
  กลุ่มประเทศรัสเซียเดิม ยุโรปตะวันออก ตะวันออกกลาง
  ทำให้ราคาเหล็กแผ่นขยับปรับสูงขึ้นอย่างต่อเนื่อง
  และเนื่องจากความต้องการที่สูงเหล่านั้นจึงทำให้โรงงานผู้ผลิตหลายโรงปรับเพิ่มการผลิตของตนเอง
  จึงเป็นการเพิ่มขึ้นของความต้องการวัตถุดิบในการผลิตเช่นกัน

  ราคาเหล็กแท่งแบน (Slab) จากกลุ่มประเทศรัสเซียเดิม เท่ากับ 425 เหรียญสหรัฐต่อตัน
  FOBในเดือนกุมภาพันธ์ 2547 เพิ่มขึ้นจาก 378 เหรียญสหรัฐต่อตันในเดือนมกราคม 2547
  และ345 เหรียญสหรัฐต่อตันในปี 2546

  เหล็กแผ่นรีดร้อนชนิดม้วนนำเข้าประเทศจีน ราคาเพิ่มขึ้นถึง 60
  เหรียญสหรัฐต่อตันในเดือนธันวาคม 2546 เปรียบเทียบกับเมื่อเดือนก่อน
  และราคาล่าสุดในเดือนกุมภาพันธ์ 2547 เพิ่มขึ้นถึง 80 เหรียญสหรัฐต่อตัน
  คิดเป็นราคาเฉลี่ยของเหล็กแผ่นรีดร้อนชนิดม้วนอยู่ที่ 465 เหรียญสหรัฐต่อตัน

  ภาวะอุตสาหกรรมเหล็กไทยในปี 2546

  ด้วยการเติบโตอย่างแข็งแกร่งของเศรษฐกิจไทยในปี 2546
  ส่งผลให้มีการบริโภคเหล็กเพิ่มสูงขึ้นถึงร้อยละ 9
  ซึ่งมากกว่าค่าเฉลี่ยผลิตภัณฑ์มวลรวมของประเทศที่ร้อยละ 6
  ปริมาณการบริโภคเหล็กในประเทศเพิ่มสูงขึ้นเกือบถึง 11 ล้านตัน
  ซึ่งเป็นตัวชี้ให้เห็นถึงความต้องการบริโภคเหล็กที่เพิ่มขึ้นของอุตสาหกรรมต่อเนื่องต่างๆ
  ได้เป็นอย่างดี อาทิเช่น อุตสาหกรรมยานยนต์ อุตสาหกรรมการก่อสร้าง
  อุตสาหกรรมเครื่องใช้ไฟฟ้าภายในบ้าน เป็นต้น กล่าวโดยรวมการผลิตเหล็กในประเทศ
  เพิ่มขึ้นถึง 7.5 ล้านตัน คิดเป็นร้อยละ 11 จากปีก่อน

  ------------------------------ -------- ------- ------- ------- ------- -------- --------
  ตารางการบริโภคเหล็กภายในประเทศ                                                     

  ปี                              2540     2541    2542    2543    2544    2545     2546

  การผลิต                         3,956    2,780   3,237   4,451   4,652   6,747    7,497

  นำเข้า                          4,537    2,512   3,832   3,885   4,201   4,549    4,925

  ส่งออก                          462      1,455   1,109   1,574   1,246   1,247    1,455

  การบริโภคจริง                    8,031    3,837   5,960   6,762   7,607   10,049   10,967
  ------------------------------ -------- ------- ------- ------- ------- -------- --------

  ที่มา : สถาบันเหล็กและเหล็กกล้าแห่งประเทศไทย

  การนำเข้าเพิ่มขึ้นในระดับเดียวกันกับเมื่อปี 2545 ที่อัตราร้อยละ 8 เท่ากับ 4.9 ล้านตัน
  ผลิตภัณฑ์เหล็กที่นำเข้าส่วนมากเป็นผลิตภัณฑ์ที่มีคุณภาพสูงและยังไม่สามารถผลิตได้ในประเทศไทย
  การส่งออกเพิ่มขึ้นร้อยละ 17 เท่ากับ 1.46 ล้านตัน
  โดยส่วนมากจะเป็นการส่งออกผลิตภัณฑ์เหล็กทรงยาวไปยังกลุ่มประเทศเพื่อนบ้าน
  และส่งออกเหล็กแผ่นรีดร้อนและรีดเย็นชนิดแผ่นไปประเทศจีน มาเลเซีย และอินโดนีเซีย

  ภาวะอุตสาหกรรมเหล็กแผ่นของประเทศไทยในปี 2546

  โดยรวมของการบริโภคเหล็กแผ่นในประเทศเท่ากับ 6.4 ล้านตัน เพิ่มขึ้นจากปี 2545 ถึงร้อยละ
  9.7 ในภาคการผลิตเพิ่มขึ้นร้อยละ 12 เท่ากับ 3.33 ล้านตัน
  โดยจากจำนวนนี้เป็นการส่งออกถึงร้อยละ 19 การนำเข้าเพิ่มขึ้นร้อยละ 10 จากปี 2545
  โดยส่วนมากเป็นการนำเข้าเหล็กคุณภาพสูงจากประเทศญี่ปุ่น

  --------------------------------- ------- ------- ------- ------- ------- ------- -------
  ตารางการบริโภคเหล็กแผ่นภายในประเทศ                                                   

  ปี                                 2540    2541    2542    2543    2544    2545    2546

  การผลิต                            1,112   896     1,560   2,241   1,887   2,972   3,327

  นำเข้า                             3,504   2,046   3,272   3,285   3,645   3,773   4,153

  ส่งออก                             187     793     682     1,145   697     908     1,077

  การบริโภคจริง                       4,429   2,149   4,150   4,381   4,835   5,837   6,403
  --------------------------------- ------- ------- ------- ------- ------- ------- -------

  ที่มา : สถาบันเหล็กและเหล็กกล้าแห่งประเทศไทย

  เหล็กแผ่นรีดร้อน

  การบริโภคเหล็กแผ่นรีดร้อนชนิดแผ่นหนาภายในประเทศเท่ากับ 443,080 ตัน หรือเท่ากับร้อยละ
  6 การผลิตเพิ่มขึ้นถึงร้อยละ 7 เนื่องจากการบริโภคในประเทศที่เพิ่มขึ้น
  การนำเข้าเหล็กแผ่นหนาเพิ่มขึ้นอย่างต่อเนื่องมาตั้งแต่เมื่อกลางปี 2545 จนถึงกลางปี 2546
  ถึงแม้ว่าจะเพิ่มขึ้นในอัตราคงที่ในไตรมาสที่ 4 ของปี 2546
  ราคาเฉลี่ยเหล็กแผ่นหนานำเข้าเพิ่มขึ้นในอัตราร้อยละ 12
  ในด้านการส่งออกเหล็กแผ่นหนามีปริมาณที่น้อยมาก
  ปริมาณตัวเลขส่งออกที่มีนัยสำคัญคือในช่วงไตรมาสที่ 2 ของปี 2546
  เป็นการส่งออกไปประเทศจีน

  การผลิตเหล็กแผ่นรีดร้อนชนิดม้วนเพิ่มขึ้นถึง 2.96 ล้านตัน หรือเพิ่มขึ้นในอัตราร้อยละ 12.7
  ซึ่งเป็นการตอบสนองให้กับการบริโภคในประเทศและการส่งออกที่เพิ่มขึ้นในอัตราร้อยละ 16
  การส่งออกในช่วงครึ่งปีแรกเท่ากับ 248,000 ตันและมาลดลงในช่วงครึ่งปีหลังของปี 2546
  แต่การส่งออกเริ่มสูงขึ้นมาตั้งแต่เมื่อครึ่งปีแรกของปี 2545
  ประเทศจีนเป็นประเทศหลักในการส่งออกในปี 2546
  แต่อย่างไรก็ตามประเทศจีนก็มีการหยุดนำเข้าเป็นบางช่วงเพราะเนื่องมาจากปริมาณสินค้าคงคลัง
  ประกอบกับในประเทศมีการปรับเปลี่ยนราคาควบคุมของกรมการค้าภายในจึงทำให้มีการซื้อขายภายในประเทศมากขึ้น

  การนำเข้าเหล็กแผ่นรีดร้อนชนิดม้วนเติบโตในอัตราคงที่โดยแตะที่ 1.8 ล้านตันในปี 2546
  โดยเป็นการนำเข้าเหล็กแผ่นรีดร้อนคุณภาพที่นำมาเป็นวัตถุดิบสำหรับผลิตเหล็กแผ่นรีดเย็นถึงร้อยละ
  46 และนำเข้าเหล็กแผ่นรีดร้อนที่ผ่านการล้างกรดและเคลือบน้ำมันถึง 444,401 ตัน
  เพิ่มขึ้นถึงร้อยละ 34 ซึ่งสัมพันธ์กันกับการเติบโตของอุตสาหกรรมยานยนต์ในประเทศ

  ภาพรวมอุตสาหกรรมเหล็กแผ่นรีดร้อน ปี 2546

  ------------------------------------ ---------- --------------- --------
                                       ขนาดของ    แหล่งที่มา (หน่วย : 
                                                  ’000)           

                                       ตลาด       ผู้ผลิตในประเทศ    นำเข้า

  เหล็กแผ่นรีดร้อนคุณภาพทั่วไป                2,300      1,800           500

  เหล็กแผ่นรีดร้อนสำหรับผลิตเหล็กแผ่นรีดเย็น     2,200      800             1,400

  เหล็กแผ่นรีดร้อนล้างผิว และเคลือบน้ำมัน       440        -               400

  ยอดรวมตลาดในประเทศ                   4,940      2,600           

  ส่งออก                                           300             

  ยอดรวมการผลิตและนำเข้า                            2,900           2,340
  ------------------------------------ ---------- --------------- --------

  หมายเหตุ : เป็นตัวเลขประมาณการจากบริษัทฯ

  เหล็กแผ่นเคลือบ

  การบริโภคเหล็กเคลือบสังกะสีแบบจุ่มร้อนเพิ่มขึ้นร้อยละ 18 เมื่อเทียบกับปีที่แล้ว
  ซึ่งเป็นผลมาจากการเติบโตของภาคการก่อสร้าง อุตสาหกรรมยานยนต์และเครื่องใช้ไฟฟ้า
  การผลิตพิ่มขึ้นร้อยละ 9 ซึ่งเป็นการตอบสนองภาคการก่อสร้างภายในประเทศเป็นหลัก
  ปริมาณการนำเข้าเพิ่มขึ้นถึง 462,214 ตัน หรือร้อยละ 28
  ซึ่งเป็นการนำเข้าเหล็กเคลือบสังกะสีแบบจุ่มร้อนและอบจากประเทศญี่ปุ่นถึงร้อยละ 28
  สำหรับใช้ในอุตสาหกรรมยานยนต์และ ร้อยละ 27
  เป็นเหล็กเคลือบสังกะสีแบบไม่มีลายดอกที่ใช้สำหรับอุสาหกรรมเครื่องใช้ไฟฟ้าในครัวเรือน
  จากประเทศญี่ปุ่น เกาหลี และไต้หวัน
  การส่งออกเหล็กเคลือบสังกะสีเติบโตอย่างแข็งแกร่งถึงร้อยละ 59
  เมื่อเปรียบเทียบกับช่วงเดียวกันกับเมื่อปีที่แล้ว เท่ากับ 53,031 ตัน
  โดยส่วนมากเป็นการส่งออกไปยังประเทศเพื่อนบ้านสำหรับอุตสาหกรรมการก่อสร้าง

  การผลิตเหล็กแผ่นเคลือบสังกะสีด้วยไฟฟ้าเพิ่มขึ้นถึงร้อยละ 7 เท่ากับ 179,403 ตัน
  อย่างไรก็ตามการนำเข้าแสดงเป็นผลลบในอัตราร้อยละ 10 ส่วนการส่งออกเติบโตแค่ร้อยละ 5
  ด้วยสาเหตุนี้ทำให้การบริโภคลดลงเล็กน้อย คิดเป็นร้อยละ 2 หรือเท่ากับ 261,627 ตัน
  เมื่อเทียบกับปริมาณ การบริโภคเมื่อปีที่แล้วเท่ากับ 265,850 ตัน

  การบริโภคเหล็กแผ่นเคลือบดีบุก Tin Plate และ Tin Free
  ภายในประเทศที่ไม่ค่อยสดใสนักทำให้ผู้ส่งออกเหล็กแผ่นเคลือบดีบุกลดการนำเข้ามายังประเทศไทย
  ปริมาณการนำเข้าลดลงร้อยละ 25 สำหรับ Tin Plate และร้อยละ 27 สำหรับ Tin Free
  การส่งออกของเหล็กทั้งสองชนิดก็ลดลงด้วยโดยลดลงร้อยละ 31 สำหรับ Tin Plate
  และร้อยละ 32 สำหรับ Tin Free
  ประเทศหลักที่เคยนำเข้าเหล็กแผ่นเคลือบดีบุกได้แก่เกาหลีและไต้หวัน
  ซึ่งประเทศเหล่านี้มีการเพิ่มขึ้นของการบริโภคภายในประเทศอย่างมีนัยสำคัญ
  ผู้นำเข้าจึงรายงานว่าประเทศเหล่านั้นต้องผลิตเพื่อตอบสนองความต้องการในประเทศมากกว่า
  แต่อย่างไรก็ตามรายงานจากกรมศุลกากรแสดงว่ามีการเติบโตของการนำเข้าของเหล็กชนิดนี้ในไตรมาสสุดท้ายของปี
  2546
  ทำให้ช่องว่างระหว่างอุมศุลกากรแสาร0000000000000000000000000000000000000000000000000000000000000000000000000000000000000000000จึงทำให้ช่องว่างระหว่างอุปทานและอุปสงค์นั้นแคบลง
  ดังนั้นการบริโภค Tin Plate มีปริมาณที่เหมือนกับเมื่อปีที่แล้ว ส่วน การบริโภค Tin Free
  เพิ่มขึ้นร้อยละ 11
  ผู้ผลิตในประเทศผลิตเกือบเต็มกำลังการผลิตเนื่องจากมีปริมาณการสั่งซื้อขนาดใหญ่

  การบริโภคเหล็กแผ่นเคลือบชนิดอื่น เช่น
  เหล็กแผ่นเคลือบสังกะสีผสมอะลูมิเนียมและเหล็กแผ่นเคลือบสี เพิ่มขึ้นร้อยละ 19
  แต่ในด้านการผลิตในประเทศลดลงเล็กน้อยร้อยละ 6
  การเพิ่มขึ้นอย่างแข็งแกร่งของการบริโภคถูกตอบสนองโดยการนำเข้ามีปริมาณ 155,205 ตัน
  คิดเป็นร้อยละ 50 และการส่งออกเพิ่มขึ้นถึง 49,716 ตัน คิดเป็นร้อยละ 19

  ภาพรวมอุตสาหกรรมเหล็กแผ่นเคลือบสังกะสี ปี 2546

  ------------------------- -------------------------------------------- ------- -------------- -------
  อุตสาหกรรม                 สินค้า                                         ขนาด    แหล่งที่มา (หน่วย  
                                                                                 : ’000)        

                                                                         ตลาด    ผู้ผลิตในประเทศ   นำเข้า

  การก่อสร้าง                 เหล็กเคลือบสังกะสีชนิดจุ่มร้อนอย่างบาง                315     315            

                            เหล็กเคลือบสังกะสีชนิดจุ่มร้อนอย่างหนาและผสมอลูมิเนียม   265     265            

  เครื่องใช้ไฟฟ้า               เหล็กเคลือบสังกะสีด้วยไฟฟ้า                        241     130            111

                            เหล็กเคลือบสังกะสีชนิดไม่มีลายดอก                   165                    165

  ยานยนต์                    เหล็กเคลือบสังกะสีชนิดจุ่มร้อน และอบร้อน              170                    170

                            เหล็กเคลือบสังกะสีด้วยไฟฟ้า และอื่น ๆ                37                     37

  ยอดรวมตลาดในประเทศ                                                     1,193   710            

  ส่งออก                                                                          103            

  ยอดรวมการผลิตและการนำเข้า                                                        813            483
  ------------------------- -------------------------------------------- ------- -------------- -------

  หมายเหตุ : เป็นตัวเลขประมาณการจากบริษัทฯ

  แนวโน้มอุตสาหกรรมเหล็กโลก

  การอ่อนค่าของเงินดอลล่าร์สหรัฐ การเพิ่มขึ้นของค่าขนส่งทางเรือ และตลาดในประเทศจีน
  คาดว่าจะเป็นปัจจัยสำคัญที่จะทำให้มีปริมาณนำเข้าเพิ่มสูงขึ้น อีกทั้งการยกเลิกมาตราการ
  เซฟการด์ 201
  ของสหรัฐอเมริกาจะทำให้ผู้ผลิตในต่างประเทศหันกลับมาสนใจตลาดสหรัฐอเมริกามากขึ้นในปีหน้า

  เศรษฐกิจในกลุ่มประเทศยุโรป เริ่มที่จะฟื้นดีขึ้นเมื่อไตรมาสสุดท้ายของปี 2546
  แต่อย่างไรก็ตามค่าเงินยูโรที่แข็งขึ้นกลับเป็นอุปสรรคในการขับเคลื่อนเศรษฐกิจของประเทศ
  เพราะเศรษฐกิจโดยรวมขึ้นอยู่กับรายได้จากการส่งออก

  2.5.4 ภาวะการแข่งขัน

  2.5.4.1 การแข่งขันในประเทศ

  ผู้ผลิตผลิตภัณฑ์เหล็กชนิดเหล็กแผ่นรีดร้อน และเหล็กแผ่นเคลือบผิวในประเทศ ดังต่อไปนี้

1.  กลุ่มผลิตภัณฑ์เหล็กแผ่นรีดร้อน (Hot rolled) ซึ่งเป็นชนิดม้วน 3 รายและชนิดแผ่น 2
    รายคือ

  กลุ่มชนิดม้วน

-   สหวิริยาสตีล อินดัสตรี (SSI)

-   นครไทยสตริปมิล (NSM)

-   สยามสตริปมิลล์ (SSM) *

  กลุ่มชนิดแผ่น

-   แอล พี เอ็น เพลทมิล (LPN)

-   สหวิริยาเพลทมิล (SPM)

  ในปี 2546 มีกำลังการผลิตรวม 6.40 ล้านตัน SSI กำลังการผลิต 2.4 ล้านตัน
  คาดว่าผลิตจริงประมาณ 2 ล้านตัน คิดเป็นร้อยละ 83 ของกำลังการผลิต SSM กำลังการผลิต
  1.5 ล้านตัน คาดว่าผลิตจริง 0.9 ล้านตันเท่ากับร้อยละ 60 ของกำลังการผลิต

  ถึงแม้ว่ากระทรวงพาณิชย์จะออกมาตรการภาษีตอบโต้การทุ่มตลาด สำหรับ 14
  ประเทศที่ส่งออกสินค้ามาประเทศไทย
  แต่ราคาเหล็กแผ่นรีดร้อนก็ไม่สามารถเปลี่ยนแปลงได้ตามกลไกของตลาดที่แท้จริง
  เพราะทางกรมการค้าภายในได้กำหนดราคาควบคุมสำหรับราคาเหล็กแผ่นรีดร้อนชนิดแผ่นและชนิดม้วน
  ที่ออกจากหน้าโรงงานให้ขายได้ไม่เกิน 15.71 บาทต่อกิโลกรัม
  ประกอบกับราคาวัตถุดิบก็ปรับขยับตัวสูงขึ้น และค่าขนส่งที่ปรับสูงขึ้นเช่นกัน
  ดังนั้นจำเป็นอย่างยิ่งที่กรมการค้า
  กระทรวงพาณิชย์จะต้องพิจารณาปรับราคาสินค้าให้เป็นไปตามกลไกของตลาดโดยเร็ว

  ในส่วนของบริษัทนั้นจากการที่บริษัท นครไทยสตริปมิล จำกัด (มหาชน)
  ได้เริ่มการผลิตและพร้อมที่จะผลิตขายในปี 2547
  คาดว่าน่าจะมีความได้เปรียบในด้านผลิตภัณฑ์ซึ่งเคยเป็นที่ยอมรับแล้วเมื่ออดีต
  ความยืดหยุ่นในการผลิต และความสามารถในการผลิตเหล็กที่มีคุณภาพสูง
  จากกระบวนการผลิตที่มีความแตกต่างจากผู้ประกอบการบางราย

2.  กลุ่มผลิตภัณฑ์เหล็กแผ่นเคลือบผิว (Coated products)

-   บีเฮชพี ประเทศไทย (BHP)

-   ไทยแลนด์ไอออน เวิร์คส์ (TIN)*

-   สังกะสีไทย (STC)

-   สังกะสีฟาร์อีสท์ (FEIW)*

-   กรุงเทพผลิตเหล็ก (BSI)

-   เหล็กแผ่นเคลือบไทย (TCSSC)*

-   แผ่นเหล็กวิลาสไทย (TTMFG)*

-   สยามแผ่นเหล็กวิลาส (STPC)*

  หมายเหตุ * กลุ่มผู้ผลิตดังกล่าวมีผู้ร่วมทุนซึ่งเป็นผู้ผลิตหรือผู้ค้าเหล็กจากประเทศญี่ปุ่น

  0

  กลุ่มผู้ผลิตผลิตภัณฑ์เหล็กแผ่นเคลือบผิวที่ถือเป็นคู่แข่งโดยตรงของบริษัทฯมีเพียง BSI และ TCSSC
  เนื่องจากผู้ผลิตรายอื่นผลิตผลิตภัณฑ์ที่มีลักษณะการนำไปใช้งานต่างกัน เช่น
  สังกะสีลอนสำหรับมุงหลังคา

  กำลังการผลิตของโรงงานที่มีผลิตภัณฑ์ใกล้เคียงกับบริษัทมี 5 โรงงาน
  และสามารถสรุปพอสังเขปได้ ดังนี้

  หน่วย : ล้านตัน

  ------------------------------------- ------- ------- ------- ------- -------
                                        SSI     SSM     TCSSC   BSI     NSM

  เหล็กแผ่นรีดร้อนชนิดม้วน (Hot-Rolled Coil)  2.400   1.500   -       -       1.500

  เหล็กแผ่นรีดร้อนปรับสภาพผิว (Tempered Hot   n.a.    -       -       -       0.950
  Roll)                                                                 

  ล้างผิวเคลือบน้ำมัน (Pickled & Oiled)      n.a.    -       -       -       0.750

  เคลือบสังกะสีแบบจุ่มร้อนและอบร้อน *          -       -       -       -       0.068
  (Galvanneal Sheets)                                                   

  เหล็กแผ่นรีดร้อนเคลือบสังกะสี *(Galvanised   -       -       -       -       0.036
  Hot Roll)                                                             

  เหล็กแผ่นรีดเย็นเคลือบสังกะสี (Galvanised    -       -       0.150   0.120   0.324
  Cold roll)                                                            
  ------------------------------------- ------- ------- ------- ------- -------

  หมายเหตุ * ปัจจุบันในประเทศไทยไม่มีผู้ผลิตผลิตภัณฑ์เหล่านี้

  2.5.4.2 การแข่งขันกับต่างประเทศ

  เหล็กที่ประเทศไทยนำเข้าส่วนมากมาจากผู้ผลิตแบบครบวงจร มีต้นทุนการผลิตสูง
  และใช้เวลาการผลิตและจัดส่งของเป็นเวลานาน
  บริษัทฯเชื่อว่าโรงงานผลิตเหล็กขนาดย่อมที่มีเทคโนโลยี่การผลิตเหล็กแบนอย่างบาง
  และเหล็กทรงแบนเพื่อการรีดลดขนาด
  จะสามารถแข่งขันกับโรงงานผลิตเหล็กแบบครบวงจรได้ทั้งในด้านต้นทุนการผลิต คุณภาพสินค้า
  และกำหนดการส่งสินค้า โดยมีผลตอบแทนต่อการลงทุนที่สูงกว่า บริษัท
  เชื่อว่าสินค้าของบริษัทฯจะสามารถนำมาทดแทนการนำเข้าได้เป็นอย่างดี
  ดังนั้นการแข่งขันกับการนำเข้าจากต่างประเทศจึงไม่น่าจะมีปัญหาแต่อย่างใด โดยเฉพาะอย่างยิ่ง
  ณ ปัจจุบัน รัฐบาลไทยได้ออกมาตรการภาษีตอบโต้การทุ่มตลาดซึ่งจะมีผลใช้บังคับถึงวันที่ 22
  พฤษภาคม 2551 (อ่านรายละเอียดได้ในหัวข้อ 2.2.5 หน้า 22
  เรื่องกฎและข้อบังคับของรัฐบาล)

  อย่างไรก็ตามการแข่งขันในการส่งออก อาจจะเป็นอุปสรรคกับบริษัทฯ ทั้งนี้
  เนื่องจากสภาพการเข่งขันของอุตสาหกรรมเหล็กที่ค่อนข้างรุนแรง อีกทั้งในช่วง 10-20
  ปีที่ผ่านมา โรงงานผลิตเหล็กขนาดย่อมได้จัดตั้งขึ้นในหลายประเทศ
  และส่วนมากจะทำการผลิตเพื่อขายตลาดภายในประเทศ
  ในอนาคตอาจจะมีโรงงานผลิตเหล็กขนาดย่อมเกิดขึ้น
  หรือผู้ผลิตเดิมปรับปรุงกระบวนการผลิตเพื่อเพิ่มประสิทธิภาพ ทำให้มีกำลังการผลิตเพิ่มมากขึ้น
  หรือเพิ่มสูงขึ้นกว่าความต้องการของตลาดได้ อุตสาหกรรมเหล็กเป็นอุตสาหกรรมที่มีการแข่งขันสูง

  2.5.5 กฎและข้อบังคับของรัฐบาล

  ผู้ผลิตในประเทศได้รับผลกระทบจากเหล็กแผ่นคุณภาพทั่วไปซึ่งมีราคาต่ำมาเป็นเวลานาน
  ทำให้ผู้ผลิตในประเทศไม่สามารถแข่งขันกับผู้ผลิตจากต่างประเทศ
  จากการที่ประเทศเหล่านั้นทำการผลิตปริมาณมาก และนำสินค้าเข้ามาทุ่มตลาด เช่น
  ผู้ผลิตในประเทศยุโรปตะวันออก และประเทศอื่นๆ อีกหลายประเทศ
  รัฐบาลไทยได้ออกมาตรการทางภาษีเพื่อคุ้มครองผู้ผลิตในประเทศ โดยได้กำหนด
  ภาษีการตอบโต้การทุ่มตลาด (Antidumping) ของสินค้า HRC, CRC และผลิตภัณฑ์แสตนเลส
  ทั้งนี้รัฐบาลได้กำหนดอากรขาเข้าต่ำเพียงร้อยละ 5
  สำหรับผลิตภัณฑ์เหล็กเคลือบเนื่องจากประเทศไทยยังไม่สามารถผลิตสินค้าชนิดนี้ได้
  อากรนี้ไม่ได้ส่งผลกระทบต่อตลาดแต่อย่างใด

  ตารางข้างล่างนี้แสดงอากรขาเข้าและมาตรการภาษีการตอบโต้การทุ่มตลาด เมื่อวันที่
  23พฤษภาคม 2546 และจะมีผลบังคับใช้สิ้นสุดในวันที่ 22 พฤษภาคม 2551

  อัตราภาษีอากรและมาตรการภาษีตอบโต้การทุ่มตลาดของรัฐบาลไทย

+--------------------------+------------+------------------------------+
|                          | อากร       | ภาษีการทุ่มตลาด ⁽²⁾             |
|                          |            |                              |
|                          |            | ( AD, CDV)                   |
+--------------------------+------------+------------------------------+
| เศษเหล็ก                  | 1%         |                              |
+--------------------------+------------+------------------------------+
| เหล็กดิบ (Pig Iron)        | 1%         |                              |
+--------------------------+------------+------------------------------+
| เหล็กแท่งแบน               | 1%         |                              |
+--------------------------+------------+------------------------------+
| เหล็กแผ่นรีดร้อน             | 10%        | ญี่ปุ่น 36.25%                   |
|                          |            |                              |
|                          |            | แอฟริกาใต้ 128.11%             |
|                          |            |                              |
|                          |            | รัสเซีย 24.20-35.17%           |
|                          |            |                              |
|                          |            | คาซักสถาน 109.25%             |
|                          |            |                              |
|                          |            | อินเดีย 26.81-31.92%           |
|                          |            |                              |
|                          |            | เกาหลี 13.96%                 |
|                          |            |                              |
|                          |            | ไต้หวัน 3.45-25.15%            |
|                          |            |                              |
|                          |            | เวเนซูเอล่า 78.44%             |
|                          |            |                              |
|                          |            | อาเจนติน่า 37.94-53.09%        |
|                          |            |                              |
|                          |            | ยูเครน 30.45-67.69%           |
|                          |            |                              |
|                          |            | อัลจีเรีย 33.26%                |
|                          |            |                              |
|                          |            | อินโดนิเซีย 24.48%              |
|                          |            |                              |
|                          |            | สโลวาเกีย 51.95%              |
|                          |            |                              |
|                          |            | โรมาเนีย 27.95%               |
+--------------------------+------------+------------------------------+
| เหล็กแผ่นรีดเย็น             | 12%        | รัสเซีย 35.80-64.70%           |
|                          |            |                              |
|                          |            | คาซักสถาน 26.36%              |
+--------------------------+------------+------------------------------+
| เหล็กเคลือบผิว              | 15%        |                              |
+--------------------------+------------+------------------------------+
| สแตนเลส                  | 12%        | ญี่ปุ่น 0-50.92%                 |
|                          |            |                              |
|                          |            | ยุโรป 10.02-32.98%            |
|                          |            |                              |
|                          |            | ไต้หวัน 4.84-33.99%            |
|                          |            |                              |
|                          |            | เกาหลี 50.99%                 |
+--------------------------+------------+------------------------------+

  ที่มา : สถาบันเหล็กและเหล็กกล้าแห่งประเทศไทย

  หมายเหตุ: มาตรการภาษีการตอบโต้การทุ่มตลาดของเหล็กแผ่นรีดร้อน ออกโดยกระทรวงพาณิชย์
  ซึ่งประกาศใช้เมื่อวันที่ 23 พฤษภาคม 2546 จะสิ้นสุดในวันที่ 22 พฤษภาคม 2551

  ผู้ผลิตในประเทศได้รับความคุ้มครองจากมาตรการนี้ มาตรการนี้ทำให้การนำเข้า HRC
  ลดลงและเกิดภาวะสินค้าในประเทศขาดตลาดในขณะผู้ผลิตในประเทศพยายามทำการผลิตให้เพียงพอกับความต้องการ
  และไม่ได้กระทบต่อการนำเข้าเหล็กแผ่นคุณภาพสูง
  ซึ่งนำไปใช้ในอุตสาหกรรมรถยนต์และเครื่องใช้ไฟฟ้าอุตสาหกรรมทั้ง 2
  จึงไม่ได้รับผลกระทบอย่างใด แต่ส่งผลกระทบโดยตรงต่ออุตสาหกรรมก่อสร้าง
  สำหรับผลิตภัณฑ์เหล็กแผ่นรีดเย็นและผลิตภัณฑ์เหล็กเคลือบผิวนั้นไม่ได้รับผลกระทบแต่อย่างใด
  จากมาตรการนี้ เนื่องจากผู้ผลิตผลิตที่ระดับเต็มกำลังการผลิตอยู่แล้ว

  มาตรการที่มิใช่ภาษี Non-tariff Measures

  รัฐบาลมีแนวโน้มที่จะออกมาตรการที่ไม่ใช่ภาษีเพื่อสร้างตลาดที่เท่าเทียมกัน
  และคุ้มครองให้ผู้ผลิตในประเทศอยู่รอดได้
  มาตรการเหล่านี้ประกอบด้วยการกำหนดมาตรฐานผลิตภัณฑ์ไทยสำหรับเหล็ก
  เพื่อป้องกันมิให้มีการนำสินค้าที่ไม่ได้มาตรฐานเข้ามาขายในตลาด
  ผู้นำเข้าจะต้องยื่นขอรับอนุญาตในการนำเข้าสินค้าแต่ละชนิด
  สินค้าที่เข้าข่ายการขอใบอนุญาตรวมไปถึง เหล็กแผ่นเคลือบสังกะสี เหล็กแผ่นรีดร้อน และ
  เหล็กแผ่นรีดเย็น

6.  การจัดหาผลิตภัณฑ์

  2.6.1 โรงงานของบริษัท

  สถานะปัจจุบันของโรงงาน

  ปัจจุบัน บริษัทมีโรงงานการผลิตอยู่ 3 โครงการ คือ โรงงานผลิตเหล็กรีดร้อน
  โรงงานผลิตผลิตภัณฑ์ต่อเนื่อง และโรงงานผลิตเหล็กพรุน

  โรงงานผลิตเหล็กรีดร้อนเป็นโรงงานผลิตเหล็กแผ่นขนาดย่อม (Mini-mills)
  ซึ่งส่วนที่ก่อสร้างและเครื่องจักรได้ติดตั้งเสร็จสมบูรณ์แล้ว ประกอบด้วย
  กระบวนการหลอมวัตถุดิบโดยใช้เตาหลอมไฟฟ้า (Electric Arc Furnace)
  กระบวนการการผลิตเหล็กแบนอย่างบาง (Thin Slab Casting)
  และกระบวนการผลิตเหล็กแผ่นรีดร้อน (Hot Strip Mill)

  สำหรับโรงงานผลิตผลิตภัณฑ์ต่อเนื่องนั้น
  กระบวนการล้างผิวและเคลือบผิวได้ดำเนินการก่อสร้างเสร็จแล้วเป็นบางส่วน ปัจจุบัน
  บริษัทฯวางแผนที่จะทำการก่อสร้างโรงงานผลิตผลิตภัณฑ์ต่อเนื่องให้แล้วเสร็จภายในปีที่ 2
  ซึ่งจะประกอบด้วยสายการผลิตการล้างผิว (Pickling) การเคลือบสังกะสี (Galvanize)
  และการรีดเย็น (Cold Rolling) กระบวนการผลิตนี้ใช้เหล็กแผ่นรีดร้อนที่มีความหนาประมาณ
  1.5 มิลลิเมตร เป็นวัตถุดิบ โดยนำไปล้างผิวก่อนจากนั้นจึงรีดลดความหนาลง
  30-40%ภายในการรีดเย็นเพียงครั้งเดียว จากนั้นเหล็กแผ่นไม่จำเป็นต้องผ่านกระบวนการอบอ่อน
  (Anneal) แต่จะถูกทำให้ร้อนเพียงพอจนมีอุณหภูมิเหมาะต่อการชุบสังกะสี
  ผลิตภัณฑ์ที่ได้จะเป็นเหล็กแผ่นเคลือบผิวที่มีความหนาเพียง 0.9 มิลลิเมตร ลักษณะกึ่งอบอ่อน
  มีราคาถูกและแข็ง เหมาะสำหรับนำไปใช้ในกิจการก่อสร้างได้หลายรูปแบบ

  หากการก่อสร้างโรงงานในส่วนโรงงานผลิตผลิตภัณฑ์ต่อเนื่องเสร็จสมบูรณ์ บริษัทฯ
  มีแผนที่จะผลิตผลิตภัณฑ์ต่อเนื่องหลายประเภท ทั้งชนิดรีดร้อนและชนิดเคลือบผิว

  ส่วนโรงงานผลิตเหล็กพรุนนั้น ผู้บริหารได้ตัดสินใจเลื่อนโครงการออกไปก่อน

  รายงานของ อเมริกัน แอพเพรซเซิล (ประเทศไทย) ได้แยกพิจารณาสินทรัพย์ของบริษัทฯ
  ออกเป็น 3 ส่วน ตามประเภทของสายการผลิต โดยสามารถสรุปความคืบหน้าของโครงการ ณ
  วันที่ 15 ธันวาคม 2546

+------------------------------+------------------+--------------------+
| โรงงาน                       | ความคืบ           | ความเห็น            |
|                              | หน้าของการก่อสร้าง/ |                    |
|                              |                  |                    |
|                              | การติดตั้งเครื่องจักร  |                    |
|                              | (%)              |                    |
+------------------------------+------------------+--------------------+
| โรงงานผลิตเหล็กพรุน (Direct     |                  |                    |
| Reduced Iron Facilities)     |                  |                    |
+------------------------------+------------------+--------------------+
|   อาคาร                      | 85               | บริษัทฯ              |
|                              |                  | มีเครื่องจักรทั้งหมดแล้ว  |
+------------------------------+------------------+--------------------+
|   เครื่องจักร                   | 26               |                    |
+------------------------------+------------------+--------------------+
| โรงงานผลิตเหล็กแผ่นรีดร้อน (Hot   |                  |                    |
| Strip Mill)                  |                  |                    |
+------------------------------+------------------+--------------------+
|   อาคาร                      | 100              | ทำการผลิตระหว่าง     |
|                              |                  | มกราคม             |
+------------------------------+------------------+--------------------+
|   เครื่องจักร                   | 100              | ถึง ธันวาคม 2541     |
+------------------------------+------------------+--------------------+
| โรงงานผลิตผลิตภัณฑ์ต่อเนื่อง        |                  |                    |
| (Finishing Facilities)       |                  |                    |
+------------------------------+------------------+--------------------+
| 1.  สายการล้างผิวและเคลือบสังกะสี |                  |                    |
|                              |                  |                    |
|   (Pickle & Galvanise Line)  |                  |                    |
+------------------------------+------------------+--------------------+
|   อาคาร                      | 100              |                    |
+------------------------------+------------------+--------------------+
|   เครื่องจักร                   | 75               | บริษัทฯ              |
|                              |                  | มีเครื่องจักรทั้งหมดแล้ว  |
+------------------------------+------------------+--------------------+
| 2.  สายการปรับสภาพผิวเหล็ก      |                  |                    |
|     (Recoil Temper Mill)     |                  |                    |
+------------------------------+------------------+--------------------+
|   อาคาร                      | 100              |                    |
+------------------------------+------------------+--------------------+
|   เครื่องจักร                   | 95               | บริษัทฯ              |
|                              |                  | มีเครื่องจักรทั้งหมดแล้ว  |
+------------------------------+------------------+--------------------+
| 3.  สายการอบอ่อนเหล็ก (Batch   |                  |                    |
|     Annealing Line)          |                  |                    |
+------------------------------+------------------+--------------------+
|   อาคาร                      | 100              |                    |
+------------------------------+------------------+--------------------+
|   เครื่องจักร                   | 0                | บริษัทฯ              |
|                              |                  | ยังไม่มีเครื่องจักร      |
+------------------------------+------------------+--------------------+
| 4.  สายการล้างผิว (Push-Pull   |                  |                    |
|     Pickling Line)           |                  |                    |
+------------------------------+------------------+--------------------+
|   อาคาร                      | 100              |                    |
+------------------------------+------------------+--------------------+
|   เครื่องจักร                   | 0                | บริษัทฯ              |
|                              |                  | ยังไม่มีเครื่องจักร      |
+------------------------------+------------------+--------------------+
| 5.  สายการรีดเย็น (Tandem Cold |                  |                    |
|     Mill)                    |                  |                    |
+------------------------------+------------------+--------------------+
|   อาคาร                      | 100              |                    |
+------------------------------+------------------+--------------------+
|   เครื่องจักร                   | 0                | บริษัทฯ              |
|                              |                  | ยังไม่มีเครื่องจักร      |
+------------------------------+------------------+--------------------+
|   ระบบสาธารณูปโภค             | 100              |                    |
+------------------------------+------------------+--------------------+

  ในเดือนมิถุนายน 2545 บริษัทฯ ได้มอบหมายให้ CCL
  ทำการศึกษาความเป็นไปได้ของการเริ่มการผลิตใหม่และประเมินสถานภาพของโรงงาน CCL
  ได้นำเสนอผลการวิเคราะห์สถานะของโรงงานไว้เมื่อวันที่ 20 สิงหาคม 2545
  โดยมีประเด็นสำคัญ สรุปได้ดังนี้

-   การติดตั้งสายการผลิตรวม (Combined line) ของการล้างผิว รีดเย็น
    และเคลือบสังกะสีแล้วเสร็จร้อยละ 45

-   การติดตั้งสายการผลิตในส่วนของการล้างผิว (Push-Pull Pickle Line) แยกส่วนอิสระ
    – ยังไม่ได้ดำเนินการ แต่บริษัทฯ ได้ชำระค่าออกแบบและค่าเครื่องจักรส่วนใหญ่ไปแล้ว
    ขณะนี้ผู้ผลิตเครื่องจักรได้ทำการออกแบบแล้วเสร็จแต่ยังไม่ได้ทำการผลิตเครื่องจักร
    และยังขาดงานด้านฐานราก

-   สายการปรับสภาพผิว (Temper mill) -
    ติดตั้งเสร็จเกือบหมดแล้วแต่ยังขาดเพียงการทดสอบระบบควบคุมการผลิต

  การตรวจสอบสภาพโรงงานและเครื่องจักรโดย CCL ในเดือนมิถุนายน 2545
  เป็นการตรวจสอบด้วยสายตา ไม่ได้ลงลึกในรายละเอียด รายงานของ CCL ให้ความเห็นว่า
  โรงงานและเครื่องจักรอยู่ในสภาพการบำรุงรักษาที่ดี ผู้บริหารของ NSM ได้รายงานว่า
  บริษัทฯได้ดำเนินการให้มีการทดสอบการจำลองการทำงานของเครื่องจักรอย่างสม่ำเสมอ
  ตั้งแต่ที่ปิดโรงงานในเดือนธันวาคม 2541 จนกระทั่งปี 2544
  แม้ในทางปฏิบัติจะทำการทดสอบการหลอมจริงไม่ได้ CCL ให้ความเห็นว่า
  โรงงานนี้ได้ถูกออกแบบเป็นอย่างดี และได้ถูกสร้างอย่างมาตรฐานโดยไม่มีอะไรขาด
  และไม่พบอะไรที่จะเป็นปัญหาที่จะทำให้มีค่าใช้จ่ายในการลงทุนเพิ่มเติมที่สำคัญ

  2.6.2 แผนการผลิตของบริษัทฯ

  ตารางต่อไปนี้เป็นตารางแสดงประมาณการผลิตตามผลิตภัณฑ์ของบริษัทฯ

[TABLE]

ที่มา: บริษัทฯ

หมายเหตุ: * บริษัทฯประมาณการกำลังการผลิตรวมในประเทศของผลิตภัณฑ์หลักชนิดนี้ที่ 800,000
ตันต่อปี จากผู้ผลิตรายเดียวคือ สหวิริยาสตีลอินดัสตรี (SSI)

** ปัจจุบันไม่มีผู้ผลิตเหล็กชนิดนี้ในประเทศไทย แต่บริษัทฯคาดว่า SSI
จะเป็นผู้ริเริ่มผลิตรายแรกโดยโรงงานอยู่ในระหว่างการก่อสร้าง

  2.6.3 กระบวนการผลิตของบริษัทฯ

  กระบวนการผลิต

  []การหล่อเหล็กแท่งแบนและการรีดลดขนาด

  บริษัทฯ ใช้วิธีการผลิตแบบโรงงานผลิตเหล็กขนาดย่อม
  แทนที่จะใช้วิธีการผลิตแบบโรงงานผลิตเหล็กแบบครบวงจร นอกจากนี้โรงงานของบริษัทฯ
  ยังแตกต่างจากโรงงานผลิตเหล็กขนาดย่อมอื่นๆ โดยใช้เทคโนโลยี CSP และเทคนิค Consteel
  Process ซึ่งพัฒนาขึ้นโดยบริษัท Intersteel Technology Inc. มาใช้ระบบนี้
  เทคนิคการผลิตแบบ Consteel Process ที่บริษัทฯเลือกใช้นั้น ได้มีการติดตั้งในโรงงานต่างๆ
  อย่างน้อย 5 แห่ง ทั้งในประเทศสหรัฐอเมริกา ญี่ปุ่น และอิตาลี
  ข้อดีของเทคโนโลยีและเทคนิคที่บริษัทฯเลือกใช้มีดังต่อไปนี้คือ

  1. ใช้เงินลงทุนต่ำกว่า ส่งผลให้ต้นทุนถูกลง และสามารถแข่งขันในตลาดได้
  เพราะเป็นการพัฒนาเทคนิคการหล่อเหล็กแบนอย่างบาง (thin-slab)

  2. เป็นเทคโนโลยีการผลิตเหล็กที่ทันสมัยที่สุดในช่วง 40 ปี ที่ผ่านมา

  3. ช่วยลดต้นทุนการผลิตได้มากเพราะเหล็กแบนอย่างบางจะผ่านกระบวนการรีดน้อยครั้งกว่า

  4. ช่วยประหยัดพลังงานที่ต้องใช้ในการอบก่อนการรีด (Rolling)
  เนื่องจากระบบนี้เป็นระบบสายพานป้อนวัตถุดิบเข้าเตาหลอมโดยไม่ต้องเปิดฝาเตา
  ทำให้ไม่มีการสูญเสียความร้อนออกจากเตาเมื่อป้อนวัตถุดิบ
  แก๊สที่ปล่อยทิ้งจากเตาหลอมไฟฟ้าจะให้ความร้อนแก่เศษเหล็กที่เตรียมจะเข้าสู่เตาหลอมไฟฟ้าเพื่อหลอมเป็นน้ำเหล็ก
  ระบบสามารถให้ความร้อนอย่างต่อเนื่องในระหว่างการผลิต รักษาอุณหภูมิของน้ำเหล็ก
  ทำให้น้ำเหล็กมีคุณภาพสูง การผลิตแบบต่อเนื่องนี้ทำให้บริษัทฯ
  มีต้นทุนการผลิตต่ำกว่าโรงงานผลิตเหล็กขนาดย่อมรายอื่นๆ

  กระบวนการผลิตของบริษัทฯหลังจากได้เหล็กแผ่นรีดร้อนแล้วจะสามารถนำไปผลิตผลิตภัณฑ์ต่อเนื่องต่อได้อีก
  3 ขั้นตอนอิสระต่อกันคือ

1)  สายการปรับสภาพผิวเหล็ก

2)  สายการล้างผิวเหล็ก

3)  สายการเคลือบสังกะสี

  2.6.4 วัตถุดิบ

  การผลิตของบริษัทฯ ยังต้องพึ่งพาวัตถุดิบจากการนำเข้าเศษเหล็ก (Scrap) และเหล็กดิบ (Pig
  Iron)ซึ่งเป็นวัตถุดิบที่สำคัญ คิดเป็นมูลค่าประมาณร้อยละ 55.3
  ของต้นทุนในการผลิตเหล็กแผ่นรีดร้อนชนิดม้วน (HRC) ต่อตัน
  เศษเหล็กที่มีคุณภาพจะแตกต่างกันหลายระดับแต่สามารถรวมกลุ่มอย่างกว้างๆ ได้ 2 กลุ่มคือ (ก)
  เศษเหล็กเก่า (Obsolete Scrap) (ข) เศษเหล็กอุตสาหกรรม (Industrial Scrap)

  เศษเหล็กเก่านั้นมาจากสินค้าที่เลิกใช้แล้ว
  จะมีหลายรูปแบบแต่ทุกชนิดจะมีโลหะชนิดอื่นปนเปื้อนเสมอ
  บริษัทไม่มีนโยบายในการนำเศษเหล็กชนิดนี้มาใช้เป็นวัตถุดิบ

  เศษเหล็กจากภาคอุตสาหกรรม คือ ผลพลอยได้จากกระบวนการผลิตวัสดุโลหะหลายๆ ชนิด
  ในบริเวณที่โรงงานของบริษัทฯ ที่ตั้งอยู่นั้น
  มีโรงงานหลายแห่งที่เป็นผู้ขายวัตถุดิบเหล่านี้ให้แก่บริษัทฯ เช่น โรงงานตัดแต่งเหล็ก โรงกลึง
  โรงงานปั๊ม โรงงานผลิตรถยนต์
  เศษเหล็กจากภาคอุตสาหกรรมเป็นแหล่งวัตถุดิบที่ดีที่สุดสำหรับเตาหลอมไฟฟ้า
  เนื่องจากโรงงานสามารถค้นหากลับไปได้ว่าวัตถุดิบที่ใช้หลอมมาจากที่ใด

  เศษเหล็กอุตสาหกรรมที่นำมาใช้เป็นวัตถุดิบแบ่งได้เป็น 3 ส่วนคือ

  ส่วนที่ 1 คิดเป็นสัดส่วนประมาณ 15% อยู่ในรูปของ เศษขี้กลึง ซึ่งมีน้ำมันและกำมะถันจำนวนมาก
  และมีส่วนประกอบของโลหะผสมในปริมาณสูง เมื่อหลอมแล้วจะมีกากมาก
  จึงไม่นับเป็นวัตถุดิบคุณภาพสูง

  ส่วนที่ 2 คิดเป็นสัดส่วนประมาณ 10% อยู่ในรูปเหล็กโครงสร้าง หรือแผ่นเหล็กหน้าตัด
  (Structural and Plate) ซึ่งเป็นเหล็กที่ผลิตมาจากเหล็กเก่า เมื่อหลอมแล้วจะมีกากมาก
  จึงไม่นับเป็นวัตถุดิบคุณภาพสูง

  ส่วนที่ 3 คิดเป็นสัดส่วนประมาณ 75% อยู่ในรูป Bundles, Clips, Bushings
  เมื่อหลอมแล้วจะมีกากน้อย จึงนับเป็นวัตถุดิบคุณภาพสูง

  ผู้บริหารของบริษัทฯ มีแผนที่ใช้วัตถุดิบ 3 กลุ่มมาใช้เป็นส่วนผสมในการหลอมเหล็ก
  โดยจะมีสัดส่วนของเศษเหล็กอุตสาหกรรมประมาณร้อยละ 60 และส่วนที่เหลือมาจาก เหล็กดิบ
  (Pig Iron) ประมาณร้อยละ 40 เมื่อบริษัทฯ ได้เริ่มดำเนินการทดสอบเพื่อเริ่มผลิต บริษัทฯ
  จะดำเนินการหาวิธีในการใช้เศษเหล็กคุณภาพต่ำซึ่งมีราคาไม่แพงมาเป็นวัตถุดิบ
  เพื่อลดต้นทุนการผลิต

  วัตถุดิบในรูปเศษเหล็กส่วนใหญ่จะเป็นการนำเข้าจากประเทศสหรัฐอเมริกา
  การหลอมเหล็กจะต้องควบคุมสิ่งเจือปนที่ปนอยู่ใน Heavy Melting Scrap, HMS เช่น
  ทองแดงหรือสังกะสีโดยการเจือจางด้วยเหล็กบริสุทธิ์เพื่อให้คุณสมบัติของเหล็กเป็นไปตามที่ต้องการ
  เหล็กบริสุทธิ์จะสามารถสกัดหรือถลุงได้จากเหล็กพรุน HBI และ เหล็กดิบ (Pig Iron)
  ทั้งนี้เหล็กดิบเป็นวัตถุดิบที่ดีที่สุดและสามารถหาได้จากประเทศสาธารณรัฐประชาชนจีน รัสเซีย
  และอินเดีย

  วัตถุดิบอื่นๆ

  นอกเหนือจากเศษเหล็ก การผลิตเหล็กแผ่นยังอาศัยวัตถุดิบอื่นๆ อีกหลายชนิดเช่น โลหะผสม และ
  ฟลักซ์ (Fluxes) เพื่อใช้ในการผลิตเหล็กแผ่นรีดร้อน CCL
  ได้ให้ความเห็นไว้ในรายงานการศึกษา ในส่วนของวัตถุดิบไว้ว่า ประมาณการต้นทุนของหินปูน
  และ Dolomite ที่บริษัทฯ จะซื้อจากในประเทศนั้น
  ต่ำกว่าราคาขายในประเทศตะวันตกประมาณร้อยละ 50

  การจัดหาวัตถุดิบ

1)  เศษเหล็ก (Scrap) และเหล็กดิบ (Pig Iron)

  สำหรับการจัดหาวัตถุดิบประเภทเศษเหล็ก และเหล็กดิบ
  บริษัทฯจะสั่งซื้อเข้ามาจากต่างประเทศทั้งหมด ส่วนใหญ่จะมาจากประเทศสหรัฐอเมริกา
  และยุโรป เป็นต้น โดยบริษัทฯได้เคยติดต่อกับผู้ขายรายใหญ่ที่มีชื่อเสียง เช่น Commercial
  Metal Company (C.M.C.) และบริษัท Newco Ferrous Trading Ag.

  อย่างไรก็ตาม หากมีเหตุขัดข้องที่ทั้งสองบริษัทดังกล่าวไม่สามารถจัดหาให้กับบริษัทฯได้
  บริษัทฯก็สามารถหาซื้อเศษเหล็กได้โดยสะดวกเนื่องจากเศษเหล็กเป็นสินค้าที่มีผู้จำหน่ายมากรายในตลาดโลก

2)  สารเคมีต่าง ๆ

  สำหรับสารเคมีต่าง ๆ ที่ใช้ประกอบการผลิต บริษัทฯจะซื้อบางส่วนจากต่างประเทศ
  และบางส่วนในประเทศ โดยในประเทศจะซื้อจากบริษัท ป. เจริญภัณฑ์ จำกัด
  ส่วนต่างประเทศจะซื้อจากบริษัท Noble Resources Societe, Commercial Metal
  Company (C.M.C.) และ Sumitomo Corp.

  ปัจจุบันวัตถุดิบที่ใช้ในการดำเนินการผลิตไม่มีปัญหาการขาดแคลนในท้องตลาด
  แต่อย่างไรก็ตามก่อนที่บริษัทเริ่มดำเนินการผลิต บริษัทจะต้องสั่งซื้อวัตถุดิบล่วงหน้าไม่น้อยกว่า 1
  เดือน โดยมีระยะการจัดเก็บวัตถุดิบ (Inventory period) ที่ประมาณ 2 เดือน
  ทั้งนี้เพื่อควบคุมการผลิตให้เป็นไปอย่างต่อเนื่อง

  ความผันผวนของราคาวัตถุดิบ

  [][]

  แหล่งที่มา : CCL

  ที่ผ่านมาการเปลี่ยนแปลงของราคาวัตถุดิบทั้งในส่วนของเหล็กดิบ (Pig Iron) และเศษเหล็ก
  (Scrap) เป็นไปตามวงจรของผลิตภัณฑ์เหล็ก ซึ่งขึ้นอยู่กับความต้องการใช้เหล็กในตลาดโลก
  แต่ความผันผวนของราคาวัตถุดิบมีน้อยกว่าความผันผวนของราคาเหล็กเนื่องจากมีการนำผลิตภัณฑ์เหล็กมาใช้ใหม่
  (Recycled) เพื่อเป็นวัตถุดิบต่อไปมากขึ้นในกลุ่มประเทศที่พัฒนาแล้ว
  โดยเฉพาะในประเทศสหรัฐอเมริกา และกลุ่มประเทศสหภาพยุโรป
  ซึ่งเป็นผู้ใช้เหล็กรายใหญ่ของโลก

  2.6.5 ความต้องการด้านพลังงาน

  เนื่องจากวิธีการผลิตของบริษัทฯ ใช้เตาหลอมไฟฟ้าในการหลอมเหล็ก
  ดังนั้นต้นทุนด้านพลังงานจึงเป็นส่วนประกอบสำคัญในต้นทุนการผลิตรวม รายงานด้านเทคนิคของ
  CCL ได้ให้ความเห็นไว้ว่า ผู้ผลิตเหล็กในประเทศไทยมีความเสียเปรียบผู้ผลิตในประเทศอื่นๆ
  เนื่องจากต้องรับภาระค่าไฟฟ้าที่สูงกว่า ปัจจุบันบริษัทฯ ชำระค่าไฟฟ้าในอัตราประมาณ 0.054
  เหรียญสหรัฐ/กิโลวัตต์
  ในขณะที่โรงงานผลิตเหล็กขนาดย่อมในประเทศสหรัฐมีต้นทุนค่าพลังงานประมาณ 0.030
  เหรียญสหรัฐ/กิโลวัตต์ และ 0.042 เหรียญสหรัฐ/กิโลวัตต์ สำหรับประเทศในทวีปยุโรป
  สำหรับประเทศไทยเป็นที่เข้าใจโดยทั่วไปว่าบริษัทฯ
  ไม่สามารถต่อรองเรื่องอัตราค่าไฟฟ้าในเวลาต่างๆ ของวันได้
  ถึงแม้อัตราค่าไฟฟ้าในช่วงที่ความต้องการใช้สูง จะไม่เท่ากับช่วงที่ความต้องการใช้ต่ำ
  อัตราค่าไฟฟ้าจะต้องรวมค่าปรับปรุงต้นทุน (Ft) และค่าความต้องการพลังงานไฟฟ้าสูงสุด
  (Demand Charge) ด้วย

  จากการที่โรงงานของบริษัทฯ ได้ติดตั้งระบบ Consteel Process
  ซึ่งต่างจากระบบเตาหลอมโดยกรรมวิธีทางไฟฟ้าแบบปกติ
  ทำให้โรงงานสามารถประหยัดพลังงานไฟฟ้าได้ถึงร้อยละ 40 ของกำลังไฟฟ้าที่ต้องการ บริษัทฯ
  รับไฟฟ้าจากสายไฟฟ้าแรงสูงที่มีระดับแรงดัน115 กิโลโวลต์
  จากสถานีย่อยที่อยู่ห่างจากโรงงานประมาณ 2 กิโลเมตร บริษัทฯ ใช้สายส่ง 2
  วงจรที่เป็นอิสระจากกัน ในกรณีที่สายส่งวงจรใดวงจรหนึ่งไม่สามารถใช้งานได้
  หรือหม้อแปลงเสีย ระบบจะสามารถปรับให้เตาหลอมทำการผลิตต่อไปได้ตามปกติ

  2.6.6 สิ่งแวดล้อม

  บริษัทฯ ได้ทำการประเมินผลกระทบต่อสิ่งแวดล้อมตามที่กฎหมายกำหนด บริษัทฯ
  ได้จัดเตรียมแผนในการวัดผลและติดตามผลกระทบต่อคุณภาพอากาศระดับเสียง, คุณภาพน้ำ
  ความสั่นสะเทือน ความร้อน และสิ่งแวดล้อม

  บริษัทฯ
  ได้ดำเนินการป้องกันและแก้ไขปัญหาที่กระทบต่อสภาพแวดล้อมหรือเพื่อให้สภาพแวดล้อมดีขึ้น
  เช่นการกรองฝุ่นที่มาจากกระบวนการหลอมเหล็กโดยการดูดอากาศผ่านถุงกรองและการลดอุณหภูมิของอากาศที่ปล่อยออกจากเตาหลอมไฟฟ้า
  โดยใช้พัดลมร้อน 2 ตัว นอกจากนี้บริษัทฯ ยังติดตั้งฝาชีรับฝุ่น (Canopies)
  เพื่อดูดอากาศที่ปล่อยออกจากเตาหลอม EAF, LHF และ VOD และลดอุณหภูมิโดยพัดลม 3 จาก
  5 ตัว CCL ให้ความเห็นว่า ขนาดของพัดลมลดอุณหภูมิ ถุงกรอง
  และช่องหล่อเย็นเป็นไปตามมาตรฐานของโรงงานที่ใช้เตาหลอมขนาดใกล้เคียงกัน

  บริษัทฯ มีแผนที่จะวิจัยและพัฒนามาตรการด้านสิ่งแวดล้อมทุก 6 เดือน
  และจะนำข้อสรุปรายงานต่อคณะผู้บริหารเพื่อพิจารณาและจะดำเนินการปรับปรุงวัตถุประสงค์และการควบคุมตามความเห็นของผู้บริหาร

  สำหรับสภาพแวดล้อมในการทำงานและนโยบายความปลอดภัยสำหรับพนักงานนั้น
  ทันทีที่เริ่มทำการผลิตบริษัทฯ จะเริ่มทำการประเมินสภาพแวดล้อม
  บันทึกสถิติของอุบัติเหตุและจัดเตรียม Emergency Drill ตามกำหนด บริษัทฯ
  ไม่เคยมีความขัดแย้งหรือเกี่ยวข้องกับปัญหาด้านสิ่งแวดล้อม